Aιγαiο: Επιβεβαιώvεται Ο Φόβoς Ερvτoγάν! Η «Mυστική» Συμφωνία Πoυ Aλλάζει Τα Πάvτα! Φωτo - fraptime\nΑρχική/ΚΟΙΝΩΝΙΑ/Aιγαiο: Επιβεβαιώvεται Ο Φόβoς Ερvτoγάν! Η «Mυστική» Συμφωνία Πoυ Aλλάζει Τα Πάvτα! Φωτo\nMiα συμφωνία πoυ αλλάζει στην κυριολεξία το πάντα.\nΒάσει του δημοσιεύματος, οι επαφές είναι σε προχωρημένο επίπεδο και εντός του 2020 αναμένεται να ανακοινωθεί επίσημα η συμφωνία. Εάν προχωρήσει και υλοποιηθεί η αγορά, η Ελλάδα θα ενισχύσει κάθετα το….\nΜαχητικά 4ης+ γενιάς στην Ελληνική Πολεμική αεροπορία.\nΒάσει του δημοσιεύματος, οι επαφές είναι σε προχωρημένο επίπεδο και εντός του 2020 αναμένεται να ανακοινωθεί επίσημα η συμφωνία.\nΕάν προχωρήσει και υλοποιηθεί η αγορά, η Ελλάδα θα ενισχύσει κάθετα το επιχειρησιακό της πλεονέκτημα στο Αιγαίο, στις αναχαιτίσεις.\nΣε μια νέα αγορά μαχητικών αεροσκαφών -4ης+ πλέον γενιάς- ετοιμάζεται να προχωρήσει η Ελλάδα σύμφωνα με δημοσιεύματα.\nΠιο συγκεκριμένα, πρόκειται για 18 μαχητικά\nαεροσκάφη 4ης γενιάς που θα προμηθευτεί από τη Γαλλία.\nΣυγκεκριμένα τα «Παραπολιτικά» γράφουν πως Ελλάδα και Γαλλία έχουν καταλήξει σε συμφωνία για την αγορά 18 μαχητικών αεροσκαφών Rafale.\nΗ εφημερίδα κάνει λόγο για προσύμφωνο εξαγοράς 10 μαχητικών 4ης+ γενιάς Rafale C F3-R, ενώ τα υπόλοιπα 8 θα είναι παλαιότερης έκδοσης και θα προέρχονται από το στοκ της γαλλικής πολεμικής αεροπορίας.\nΤο δημοσίευμα υποστηρίζει, επίσης, πως ο Πρωθυπουργός Κυριάκος Μητσοτάκης\nκαι ο πρόεδρος της Γαλλίας Εμανουέλ Μακρόν έχουν συμφωνήσει για την αγορά η οποία, εάν πραγματοποιηθεί, θα μεταβάλει σημαντικά τα δεδομένα, από αέρος στο Αιγαίο.\nΤα 8 παλιότερα μοντέλα θα δοθούν δωρεάν\nΜπορούν να πραγματοποιούν αποστολές αναχαίτισης με το ραντάρ RBE2 (Radar à Balayage Electronique 2 plans) PRESA και τους πυραύλους MICA EM/IR.\nΤα 10 γαλλικά νέας γενιάς, όπως υποστηρίζεται, «θα κάνουν τη μεγάλη διαφορά».\nΠρόκειται για τα Rafale C F3-R που φέρουν RBE2 AA τεχνολογίας AESA και πυραύλους BVR METEOR με εμβέλεια 100 χλμ. no escape zone 60 χλμ. ταχύτητα 4 Μach.\nΕάν προχωρήσει και υλοποιηθεί η αγορά η Ελλάδα σε συνδυασμό με τα 24 Mirage 2000-5Mk II που έχει στον στόλο των μαχητικών, θα ενισχύσει κάθετα το επιχειρησιακό της πλεονέκτημα στο Αιγαίο, στις αναχαιτίσεις…


PEFO VARDAS: VALVERDE ... ΤΟ ΚΑΡΑΙΣΚΑΚΗ Η ΚΑΛΥΤΕΡΗ ΑΤΜΟΣΦΑΙΡΑ ΣΤΟΝ ΚΟΣΜΟ ...\n"Το ελληνικό ποδόσφαιρο πρέπει να προχωρήσει όσον αφορά στο ρυθμό του παιχνιδιού, στην ταχύτητα. Ταυτόχρονα, νομίζω ότι πρέπει να αποφορτίσουμε από την πίεση τους διαιτητές και να τους σεβόμαστε περισσότερο".\n"Θα του έλεγα να έχει υπομονή και να προσπαθήσει να κερδίσει τον κόσμο με το παιχνίδι της ομάδας. Αλλά δεν είμαι πολύ καλός στο να δίνω συμβουλές".\n"Δεν είναι μόνο τα ελληνικά γήπεδα γεμάτα με προπονητές. Παντού υπάρχουν άνθρωποι που έχουν γνώμη για την τακτική, τη στρατηγική, τις αλλαγές... Γι’ αυτό και είναι τόσο δημοφιλές αυτό το άθλημα. Αυτό είναι καλό για εμάς που ζούμε δουλεύοντας για το ποδόσφαιρο".\nΣτη συνέντευξη Τύπου του τελικού του Κυπέλλου, είπατε ότι "οι τελικοί δεν παίζονται, κερδίζονται". Αντίστοιχα, μπορούμε να πούμε ότι ο σεβασμός και η φιλία δεν επιβάλλονται, κερδίζονται; Και εννοούμε τη φιλία σας με τον πρόεδρο του Ολυμπιακού, Βαγγέλη Μαρινάκη.\n"Είχαμε μια καλή σχέση και το καλύτερο είναι ότι ο προπονητής είχε πάντα την υποστήριξη του προέδρου. Αυτό ήταν πολύ σημαντικό για τον υπόλοιπο κόσμο και ένα από τα κλειδιά της επιτυχίας αυτών των χρόνων".\nΠάμε λίγο και στο παγκόσμιο ποδόσφαιρο. Όλοι περιμέναμε με κομμένη την ανάσα για ένα "κλάσικο, ιντερνάσιοναλ". Έναν τελικό Champions League ανάμεσα σε Ρεάλ Μαδρίτης και Μπαρτσελόνα. Αλλά τελικά θα δούμε το ζευγάρι Μπάγερν-Τσέλσι στον τελικό. Το περιμένατε;\n"Όχι. Οι καλύτερες ευρωπαϊκές ομάδες είναι η Ρεάλ Μαδρίτης και η Μπαρτσελόνα, κατά τη γνώμη μου, όμως πρέπει να αναγνωρίσουμε πως η Μπάγερν έπαιξε πολύ καλά απέναντι στη Ρεάλ και πως η Τσέλσι έκανε σπουδαία αμυντική δουλειά απέναντι στην Μπαρτσελόνα".\n"Ναι, από όσες έχω δει εγώ, χωρίς αμφιβολία. Υπήρχαν μεγάλοι προπονητές στην ιστορία του ποδοσφαίρου και οι ομάδες τους έπαιξαν πολύ καλά, όμως η Μπαρτσελόνα του Γκουαρντιόλα είναι η ομάδα που πλησίασε το τέλειο παιχνίδι περισσότερο από όλες. Είναι η γνώμη μου, αν και αναγνωρίζω ότι ίσως να μην είναι πολύ αντικειμενική".\n"Η Γερμανία είναι μια ομάδα που αναπτύσσεται πολύ τα τελευταία χρόνια και η Ισπανία δεν είναι πια κάτι καινούργιο, είναι το φαβορί και ο αντίπαλος που πρέπει να νικήσεις. Η Ελλάδα θα είναι μια ομάδα δύσκολη να κερδίσεις και πάντα επικίνδυνη, κυρίως τα τελευταία λεπτά".\n"Τα Euro και τα Mundial είναι σύντομα τουρνουά, στα οποία πάντα μπορεί να υπάρξουν εκπλήξεις, όπως εκείνη της Ελλάδας το 2004 ή της Δανίας το 1992, ομάδων που δεν ήταν φαβορί. Είναι ένα παράδειγμα του μεγαλείου του ποδοσφαίρου και της ελπίδας για χώρες που αρχικά κανένας δεν θα στοιχημάτιζε υπέρ τους".\nΠάμε, όμως, πάλι στον Ολυμπιακό, για να κλείσουμε. Την πρώτη φορά που φύγατε είπατε "Ολυμπιακάρα". Τη δεύτερη φεύγετε πάλι νταμπλούχος και αποθεωθήκατε από τον κόσμο της ομάδας. Το δέσιμό σας με τους οπαδούς του Ολυμπιακού μοιάζει ιδιαίτερο.\n"Ναι, πρέπει να αναγνωρίσω πως η σχέση μου με τον Ολυμπιακό είναι ιδιαίτερη. Πάντα ένιωθα το σεβασμό και την αγάπη των φιλάθλων του συλλόγου και όσα έζησα εδώ ξεπερνούν ό,τι είχα φανταστεί".\nΠρέπει να ήταν δύσκολο για εσάς, ενώ είχατε αποφασίσει να φύγετε, να ακούτε όλο αυτό τον κόσμο στο δρόμο, στα γήπεδα όλης της Ελλάδας να σας λέει "μείνε, Ερνέστο".\n"Το πιο δύσκολο από όλα. Το να γνωρίζω ότι πολλοί θα απογοητευτούν από την απόφασή μου ήταν πολύ δύσκολο".


Κατερίνα Καινούργιου: Οι αλλαγές που θέλει να κάνει στο σπίτι της και η βραδινή έξοδος για τη γιορτή της! Κατερίνα Καινούργιου: Οι αλλαγές που θέλει να κάνει στο σπίτι της και η βραδινή έξοδος για τη γιορτή της! | Epirusblog.gr | Ιωάννινα Ήπειρος Ελλάδα\nΚατερίνα Καινούργιου: Οι αλλαγές που θέλει να κάνει στο σπίτι της και η βραδινή έξοδος για τη γιορτή της!\nΗ Κατερίνα Καινούργιου δεν σταματά ποτέ τα νυχτοπερπατήματα! Η οικοδέσποινα του "Φτιάξε καφένα στα πω" απολαμβάνει την αθηναϊκή διασκέδαση στα πιο hot στέκια. Άλλωστε έχει πολλούς φίλους τραγουδιστές που θέλει να στηρίζει με την παρουσία της.\nΔεν είναι λίγες οι φορές που ο φωτογραφικός φακός την έχει απαθανατίσει στα πρώτα τραπέζια των νυχτερινών σχημάτων της Αθήνας. Αυτή τη φορά είχε και την καλύτερη αφορμή γι ανα βγει να διασκεδάσει αφού το περασμένο Σάββατο είχε την ονομαστική της εορτή.\nΤο TLIFE την συνάντησε για μία ακόμη φορά να διασκεδάζει στο Κέντρο Αθηνών με το πρόγραμμα που παρουσιάζουν ο Νίκος Οικονομόπουλος και οι Onirama. Η Κατερίνα Καινούργιου με την σέξι εμφάνισή της τράβηξε πάνω της όλα τα βλέμματα.\nΣτην παρέα της βρέθηκε όμως και ο κολλητός της φίλος kai pr manager, Χάρης Σιανίδης.\nΛίγες ώρες αργότερα, η παρουσιάστρια του Epsilon βρέθηκε να διαλέγει έπιπλα για να ανανεώσει το χώρο της. Μπορεί να μην βρίσκεται πολλές ώρες στο σπίτι λόγω επαγγελματικών υποχρεώσεων αλλά θέλει να είναι όλα με βάση το προσωπικό της γούστο.\nΓια τον λόγο αυτό επισκέφτηκε γνωστό κατάστημα στα βόρεια προάστια και συμβουλεύτηκε τους ειδικούς για τις αλλαγές που θέλει να κάνει.\nΔες φωτογραφίες και βίντεο από τα νυχτοπερπατήματά της:\nshow biz 671068646983658363


Περιοδικό ΠΑΙΔΙ+ΔΙΑΤΡΟΦΗ Δήμος Αργυ/λης-Ελληνικού | Paideiatrofi\nΦεστιβάλ κίνησης στην Αλεξάνδρεια Ημαθείας Εκδήλωση για το πρωινό στην Αλεξάνδρεια Ημαθείας Παιδειατροφή: Δράσεις και Αποτελέσματα 2014 – 2015 EPHE-Ενθαρρυντικά αποτελέσματα για τους Έλληνες γονείς Επιτυχημένες δράσεις στο SUMMER CAMP Δήμου Περιστερίου Περιοδικό ΠΑΙΔΙ+ΔΙΑΤΡΟΦΗ Δήμος Αργυ/λης-Ελληνικού Ο Δήμος Αργυρούπολης-Ελληνικού συμμετέχει ενεργά στο ΠΑΙΔΕΙΑΤΡΟΦΗ και εκδίδει το πρώτο τεύχος του περιοδικού ΠΑΙΔΙ + ΔΙΑΤΡΟΦΗ! Πρόκειται για 50 σελίδες γεμάτες από άρθρα, συμβουλές και προτάσεις που σχετίζονται με τη διατροφή των παιδιών. Το περιοδικό επικεντρώνεται στην ενότητα “Πρωινό, το μυστικό μου όπλο!” μέσα από το φυλλάδιο του ΠΑΙΔΕΙΑΤΡΟΦΗ, κείμενα που εξηγούν τη σημασία του πρωινού για τα παιδιά καθώς και προτάσεις πρωινού γεύματος που μπορούν να ετοιμαστούν μέσα σε λίγα λεπτά και σίγουρα θα ξετρελάνουν τα παιδιά.\nΤο δεύτερο μέρος του περιοδικού προωθεί τα μηνύματα της τρέχουσας ενότητας του ΠΑΙΔΕΙΑΤΡΟΦΗ “Ψάρια και Θαλασσινά, Νόστιμα και Υγιεινά!”. Περιέχει πρακτικές συμβουλές για το πώς μπορούμε να εντάξουμε τα ψάρια και τα θαλασσινά στη διατροφή των παιδιών, πρωτότυπες και λαχταριστές συνταγές και πολλές ακόμα εκπλήξεις.\nΗ έκδοση αυτή δημιουργήθηκε χάρη στην τοπική υπεύθυνη του προγράμματος Αλεξάνδρα Θυμιανού και την πολύτιμη συνεργασία των διαιτολόγων Ολυμπία Βλασερού, Εύα Ζήκου και Χριστίνα Φοντόρ. Πρόκειται για μία πραγματικά αξιόλογη προσπάθεια και ένα εργαλείο πολύτιμο για τους γονείς που αναζητούν απλούς και πρακτικούς τρόπους να βελτιώσουν τη διατροφή και την υγεία των παιδιών τους.\nΜπορείτε να διαβάσετε ολόκληρο το περιοδικό ΠΑΙΔΙ + ΔΙΑΤΡΟΦΗ εδώ!


Κινηματογράφος - Νίσυρος: Μία ταινία με "Παράθυρο στη ζωή" | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\nΒρίσκεστε εδώ:Naxos Press » Κινηματογράφος » Νίσυρος: Παράθυρο στη ζωή\n«Μια γυναίκα μαθαίνει ότι σύντομα θα πεθάνει από καρκίνο και κάνει το αντίθετο από αυτό που θα περίμενε κανείς». Δεν είναι δικά μου λόγια. Είναι του Ακύλλα Καραζήση, του Έλληνα πρωταγωνιστή στη νέα ταινία του Ισπανού Μιγκέλ Άνχελ Χιμένεθ, «Παράθυρο στη θάλασσα». Ένα λιτό μελόδραμα, ψύχραιμο, αλλά βαθύ, με κεντρική ηρωίδα τη γοητευτική Έμα Σουάρες («Julieta», Πέδρο Αλμοδόβαρ), αλλά και την καθηλωτική Νίσυρο, το οποίο θα βγει αυτή την Πέμπτη στις ελληνικές αίθουσες. Στη συμπαραγωγή η ελληνική Heretic των Κωνσταντίνου Κοντοβράκη και Γιώργου Καρναβά, η στάμπα της οποίας μοιάζει πλέον να είναι εγγύηση για ποιοτικές και με ψυχή κινηματογραφικές δουλειές.\nΠώς μπορεί μια ταινία που από τα πρώτα πέντε λεπτά της σου αποκαλύπτει ότι η βασική της ηρωίδα θα πεθάνει σύντομα και ελάχιστα πράγματα μπορεί να κάνει γι’ αυτό, να είναι τόσο αισιόδοξη, φωτεινή και ζεστή; Με τον ίδιο τρόπο που είναι και η ζωή. Ο 41χρονος Χιμένεθ, που έχασε τη μητέρα του από καρκίνο το 2013 και βρέθηκε για λίγο καιρό στη Νίσυρο αμέσως μετά, διηγείται την ιστορία της Μαρία, μιας 55χρονης γυναίκας που ανακαλύπτει ξαφνικά ότι πάσχει από καρκίνο του εντέρου στο τέταρτο στάδιο. Την ώρα που ο γιος και η νύφη της προσπαθούν να την πείσουν να αντιμετωπίσει την αρρώστια της, μένοντας μαζί τους και ακολουθώντας πιστά τις χημειοθεραπείες της, εκείνη αργά και σταθερά επιλέγει έναν άλλο τρόπο να παλέψει για τη ζωή της.\nΗ Έμα Σουάρες κατά τη διάρκεια των γυρισμάτων.\nΔεν ακυρώνει το προγραμματισμένο της ταξίδι στην Ελλάδα, φεύγει μακριά από το σπίτι της και τους δικούς της, μαζί με τις φίλες της, θαυμάζει την Ακρόπολη, επισκέπτεται την Κω και καταλήγει στη Νίσυρο, τη δεύτερη βασική πρωταγωνίστρια αυτού του δράματος. Σε αυτό το μικρό κομμάτι παραδείσου, που θα θελήσετε όλοι να επισκεφθείτε αφού δείτε την ταινία, θα βρει ομορφιά, γαλήνη και τελικά τον αληθινό έρωτα στο πρόσωπο του Στέφανου (Ακύλλας Καραζήσης). Πολύ σύντομα θα κληθεί να αποφασίσει αν θα επιστρέψει πίσω στην οικογένειά της στην Ισπανία ή αν θα συνεχίσει τη ζωή της στο νησί μαζί του, μέχρι το τέλος. «Αυτή η καινούργια ζωή λίγο πριν από τον θάνατο είναι το θέμα της ταινίας», λέει στη «Καθημερινή» ο Καραζήσης. «Και το καθόλου αυτονόητο θάρρος να αποφασίσει κανείς κάτι τέτοιο».\nΗ παρηγοριά της αλήθειας\nTο θέμα της ταινίας –δυστυχώς– είναι πάνω κάτω οικείο σε πολλούς. Οι περισσότεροι άνθρωποι πάνω από μια ηλικία έχουν αντιμετωπίσει μια σοβαρή ασθένεια κάποιου δικού τους ανθρώπου, μια μακρά και σκληρή διαδικασία θεραπείας –συχνά χωρίς εγγύηση ότι θα έχει αποτέλεσμα– και ενίοτε μια δύσκολη απόφαση για το πώς θα πορευτούν με αυτήν. Aν είστε ένας από αυτούς, θα ταυτιστείτε, θα ζοριστείτε, αλλά τελικά θα παρηγορηθείτε όπως μόνο κάτι αληθινό μάς παρηγορεί. Και η αλήθεια πίσω από αυτή την ταινία είναι πως το μόνο νόημα στη ζωή είναι ότι συνεχίζεται – μέχρι το τελευταίο μας λεπτό, μέχρι την τελευταία ανάσα.\nΗ Μαρία με τις δύο φίλες της περιηγούνται τη Νίσυρο με τα μηχανάκια τους.\n«Μου ήρθε η ιδέα για την ταινία οδηγώντας τη μοτοσικλέτα μου από τους Πάλους στο Μανδράκι, στη Νίσυρο, με τον ήλιο να βυθίζεται στη θάλασσα», λέει στο «Κ» ο Χιμένεθ. «Ήταν 2013, η μητέρα μου είχε μόλις πεθάνει από καρκίνο. Σκέφτηκα πόσο τυχερός ήμουν που ήμουν εκεί και ήθελα τόσο πολύ να είχα προλάβει να φέρω και τη μητέρα μου. Αλλά ήταν αργά. Τότε φαντάστηκα μια ιστορία που θα μπορούσε να συμβεί μόνο στην οθόνη, όπου το καλύτερο μέρος του κόσμου θα ήταν το τελευταίο μας καταφύγιο. H μυθοπλασία μπορεί να γίνει θεραπευτική και να μας φέρει πίσω στους εαυτούς μας. Το να κάνω αυτή την ταινία μού επέτρεψε να επεξεργαστώ τον θάνατο της μητέρας μου».\n«Το να ζεις είναι ρίσκο»\n«Το σενάριο έφτασε σ’ εμένα πριν από τέσσερα χρόνια», λέει στη «Καθημερινή» η Έμα Σουάρες, περισσότερο γνωστή στην Ελλάδα από την «Julieta» του Πέδρο Αλμοδόβαρ. «Δεν μπορούσα να χάσω την ευκαιρία να συμμετάσχω σε αυτή την υπέροχη περιπέτεια. Το “Παράθυρο στη θάλασσα” μιλάει για την αξιοπρέπεια και την αγάπη, αλλά και για την αναζήτηση, τα χαμένα όνειρα, την ευθύνη και τα ασήκωτα πράγματα που κουβαλάμε στη ζωή. Και πάνω απ’ όλα για τη γενναιότητα να τα ξεφορτωθούμε». Στο πρώτο μισό της ταινίας, η Mentxu, η φίλη της Μαρία, αναρωτιέται αν στο τέλος κάνει κανείς τη ζωή που ονειρευόταν όταν ήταν νέος. «Όσοι δεν φοβούνται, όσοι παίρνουν ρίσκα», απαντά η Μαρία. Και η Έμα συμφωνεί. «Το να ζεις είναι ρίσκο. Η Μαρία και ο Στέφανος, δύο ενήλικες, σε αυτό το ταξίδι βρήκαν ο ένας τον άλλο και μια αγάπη γενναιόδωρη, θεραπευτική. Ίσως αυτό να ήταν πιο σημαντικό εκείνη τη στιγμή από ό,τι μπορούσαν ποτέ να ονειρευτούν ως νέοι».\nΣτα γυρίσματα –που έγιναν το φθινόπωρο του 2018– μέσα σε έναν από τους πέντε κρατήρες που έχει η Νίσυρος. Ο μεγαλύτερος από αυτούς λέγεται «Στέφανος», όπως ο πρωταγωνιστής.\n«Για αρκετά χρόνια είχα προβλήματα να συνεχίσω με το σενάριο, καθώς ήταν πολύ προσωπικό», καταλήγει ο Χιμένεθ. «Με την υποστήριξη των φίλων μου Luis Moya (συν-σεναριογράφος) και Gorka Gómez (διευθυντής φωτογραφίας) μπόρεσα να το μεταφέρω στο χαρτί. Τα υπόλοιπα ήταν μια ωραία περιπέτεια με τους Έλληνες συναδέλφους μου της Heretic και του υπόλοιπου συνεργείου. Το να πηγαίνω στα γυρίσματα τη νύχτα, λίγο πριν από την αυγή, πάνω στη μοτοσικλέτα μου, είναι ένα ταξίδι που βλέπω πολλές νύχτες στον ύπνο μου και ξέρω ότι στις χειρότερες μέρες της ζωής μου που θα έρθουν, θα μπορώ πάντα να κλείσω τα μάτια μου και να θυμάμαι τον άνεμο, τον ήχο της μοτοσικλέτας και να αναπνέω ξανά στη Νίσυρο. Νέος, γενναίος και περιτριγυρισμένος από αυτή την ομορφιά»\nCine Naxos: Ερχεται καρχαρίας και είναι ... τεράστιος\nΟταν ο Αδωνις συνάντησε τον Ρόκι (trailer)


Γιάννης Στεφανίδης, κομμουνιστής, άοκνος εργάτης της Τέχνης\nΒρίσκεστε:Ατέχνως»Πολιτισμός»Εικαστικές Τέχνες»Γιάννης Στεφανίδης, κομμουνιστής, άοκνος εργάτης της Τέχνης\nΑπό Ηρακλής Κακαβάνης στο\t Οκτ 7, 2015 Εικαστικές Τέχνες\nΟ Γιάννης Στεφανίδης γεννήθηκε στις 24 Ιουνίου του 1919 στη Φεργκανά (σημερινό Σκόμπελεφ) του Ουζμπεκιστάν. Από την πλευρά του φιλότεχνου πατέρα του προέρχεται από αστική οικογένεια. Τα πρώτα χρόνια της ζωής του τα πέρασε στην\nΚωνσταντινούπολη, με τον πατέρα του σε δουλειά επιστάτη. Ακολουθεί η μικρασιατική καταστροφή με αποτέλεσμα η οικογένειά του να βρεθεί το 1925 με προσφυγικό κλήρο στη Ραφήνα Αττικής. Όταν εγκαθίστανται στην Αθήνα, οι δυσκολίες μεγαλώνουν. Μικροπωλητής στην αρχή, παιδί για όλες τις δουλειές στα δεκατρία του στην εφημερίδα «Εστία». Κατόπιν φοιτά στη Σχολή Καλών Τεχνών με δασκάλους τους Μπισκίνη, Αργυρό, Παρθένη και στα θεωρητικά τους Παπαντωνίου και Πρεβελάκη – εργαζόμενος πάλι παράλληλα σε δουλειές του ποδαριού.\nΣτην Κατοχή εντάσσεται στις γραμμές της ΕΠΟΝ και του ΚΚΕ. Γράφει στους τοίχους, χαράζει πλήθος προκηρύξεων που κυκλοφορούν παράνομα, καθώς και το πασίγνωστο σήμα της ΕΠΟΝ, δημιουργεί αντιφασιστικές και αντιιμπεριαλιστικές γελοιογραφίες, χρησιμοποιώντας σε όλη αυτή την αντιστασιακή δράση το ψευδώνυμο «Φάνης».\nΟ τραυματισμός του στη μαχητική διαδήλωση για την επιστράτευση, στις 5 Μάρτη 1943, γίνεται αφορμή να μείνει αρκετό καιρό κλεισμένος στο εργαστήριό του, ασχολούμενος αποκλειστικά με την καλλιτεχνική δουλειά της Οργάνωσης.\nΉταν η περίοδος, που, όπως λέει ο Γ. Στεφανίδης, «το ατελιεδάκι της οδού Καπλανών, μετατράπηκε σε εργαστήρι του καλλιτεχνικού συνεργείου της ΕΠΟΝ. Κρυφά και με συνωμοτικές διαδικασίες, τυπώναμε μικρές αφίσες, που έπειτα τις κολλούσαμε στους δρόμους. Εχοντας, μερικές φορές, τη βοήθεια του Γιώργου Βακιρτζή και του Απόστολου Μπάρμπογλου, ξεκινήσαμε με έναν πολύγραφο με στένσιλ. Τη λύση, όμως, την έδωσε ένα αυτοσχέδιο “ταχυπιεστήριο”, που σχεδίασα, το οποίο τύπωνε αρκετά καλά και γρήγορα. Ηταν σχέδια που εξέφραζαν την πολιτική γραμμή της ημέρας, την οποία έφερνε από “πάνω” ο Διονύσης, που δεν ήταν άλλος από το Νίκο Καραντηνό».\nΤο 1948 εξορίζεται στο Κοντοπούλι της Λήμνου. «Στα τοπία αυτής της περιόδου, δεν έκανα τίποτα ιδιαίτερο για να δείξω την εξορία. Όμως, τα έβλεπα με το μάτι του εξόριστου. Μέσα από κείνη τη σκιά. Έτσι, σε κανένα έργο μου εκείνης της περιόδου δεν υπάρχει ο ήλιος. Δεν τον είδα κι ας ήταν ο ήλιος όπως σε όλα τα μέρη της Ελλάδας…». Και συνεχίζει: «Φύγαμε από το Κοντοπούλι, αφήνοντας ο καθένας μας και κάτι εκεί, μα το κυριότερο, αφήσαμε μια χρονιά απ’ τη ζωή μας. Στις “αποσκευές” μου είχα μια ξύλινη βαλίτσα με διπλό πάτο. Εκεί έκρυψα όλα τα σχέδιά μου… Όταν φτάσαμε στο Μούδρο, μάθαμε ότι τελικά θα μας πάνε στη Μακρόνησο. Και μας πήγαν. Εκεί δεν τράβηξα ούτε μια γραμμή και δεν μπορώ να πω τίποτα γι’ αυτήν. Η Μακρόνησος ούτε περιγράφεται, ούτε ζωγραφίζεται».\nΤο 1952 επιστρέφει στην Αθήνα με κλονισμένη υγεία. Παντρεύεται τη Σούλα Νικολοπούλου, που τον περίμενε όλο αυτόν τον καιρό και κάνει οικογένεια. Από το μηδέν, στήνει στο κέντρο της Αθήνας στην οδό Μαυρομιχάλη, μαζί με τον αδελφό του Μενέλαο, που και εκείνος εξορίστηκε για πολλά χρόνια, ένα διαφημιστικό ατελιέ, κάνοντας μακέτες, φωτογραφίσεις, εξώφυλλα, αλλά και εικαστικό έργο. Η χούντα βρίσκει το 1967 τον Γιάννη στο ατελιέ της Μαυρομιχάλη χωρίς σχεδόν καθόλου δουλειά. Οι δυο τους τότε με τον Μενέλαο, ξεκινούν και υλοποιούν εξ’ ολοκλήρου μόνοι μέσα σε είκοσι χρόνια την περίφημη «Ελληνική Μυθολογία των Αδελφών Στεφανίδη». Θα ήταν παράλειψη να μην αναφερθεί η βαθιά μουσική του παιδεία και η ικανότητά του στην κατασκευή μουσικών οργάνων.\nΔιακρίσεις: Tιμήθηκε με διάκριση εικονογράφησης (Mencione) από την πανευρωπαϊκή οργάνωση Pier Paolo Vergerio για το βιβλίο του “Αργοναύτες” της σειράς “Ελληνική Μυθολογία”, στην Πάδοβα της Ιταλίας, το 1989, με Α΄ βραβείο Εικονογράφησης του Κύκλου Ελληνικού Παιδικού Βιβλίου (IBBY) για τα χαρακτικά του μυθιστορήματός του “Πέτρα κυλισάμενη”, το 1999, με διάκριση στη Μπιενάλε χαρακτικής Qingdao, Κίνα, το 2000, και με Α΄ Βραβείο διηγήματος της Εταιρείας Ελλήνων Λογοτεχνών, το 2003.\nΈφυγε πλήρης ημερών, με την αγάπη, την τέχνη και το ΚΚΕ στην καρδιά του, το Δεκέμβρη του 2010. Η στάχτη του σκορπίστηκε από τον μώλο του λιμανιού της Ραφήνας που τον μεγάλωσε, ανήμερα τη μέρα της γιορτής του, στις 7 Ιανουαρίου του 2011.\nΓιάννης Στεφανίδης, το σήμα της ΕΠΟΝ, ξυλογραφία καμωμένη στο ατελιεδάκι της οδού Καπλανών μέσα στον πόλεμο\nΓιάννης Στεφανίδης, Αντιφασιστικό, ξυλογραφία 1941, κυκλοφόρησε παράνομα ως αφισέτα τυπωμένη σε χασαπόχαρτο\n«Κι ας έζησε σε τόσο σκοτεινές εποχές, κι ας τύπωνε με μαύρο κατράμι μελάνι τον ήλιο για να γίνει ελεύθερος, την Ιστορία που γράφτηκε με αίμα… και τη φλόγα… και τους καιρούς… κι ας χάραξε έξοχα στο μαυρόασπρο χειροδύναμους νέους κόντρα στο τέρας του ναζισμού… (Απόσπασμα από σχόλιο στο facebook)\nΓιάννης Στεφανίδης, νερομπογιά, Κοντοπούλι Λήμνου 1949\nΈνα σύννεφο κατέβηκε στη μέση του δρόμου\nπήρε στην μπάντα τα τηλεγραφόξυλα, κάτι τους λέει.\nΕμείς, ξέρουμε πως ό,τι κι αν πούνε\nτο ψωμί είναι πάντα ψωμί και το δίκιο δίκιο.\nΚι ούτε μας μέλει καθόλου για τις κρυφές κουβέντες τους.\nΓΙΑΝΝΗΣ ΡΙΤΣΟΣ, Ημερολόγια εξορίας\nΟ Γιάννης Ρίτσος ζωγραφίζει στην κάτω κουκέτα, ο Γιάννης Στεφανίδης τον σχεδιάζει από την επάνω. Δίπλα του το μαντολίνο που κατασκεύασε ο Γιάννης Σ. για τον Γιάννη Ρ. και το τεύχος της ΝΕΑΣ ΕΣΤΙΑΣ. Κοντοπούλι Λήμνου, 1949\nΓιάννης Στεφανίδης, νερομπογιά, Κοντοπούλι Λήμνου, 1948\nΓιάννης Στεφανίδης, χαρακτικό, Μύκονος 1942\n(Το βιογραφικό είναι από τον κατάλογο της έκθεσης που διοργανώνει η ΚΝΕ στο 41ο Φεστιβάλ της – Παρασκευή 9 Οκτώβρη 2015, 7.30μμ – και τα έργα με τα σχόλια και λεζάντες τα αλιεύσαμε από τον «τοίχο» της Φωτεινής Στεφανίδη, κόρη του Γιάννη Στεφανίδη)\nΓιάννης Στεφανίδης Πινακοθήκη\nΠροηγούμενη δημοσίευση Εικαστική έκθεση Ειρήνης Μπαδόλα\nΕπόμενη δημοσίευση Όταν δικάζονται τα μαντρόσκυλα, τα παπαγαλάκια αποχρωματίζονται\nΕρωτικό γράμμα διαβάζει το «Κορίτσι» στον πίνακα του Βερμέερ;


Το 'Instinction' ζωντανεύει τον τρόμο των δεινοσαύρων - Geekdom.gr\nGamesGaming NewsΤο 'Instinction' ζωντανεύει τον τρόμο των δεινοσαύρων\nΤο ‘Instinction’ ζωντανεύει τον τρόμο των δεινοσαύρων\nΗ Hashbane κυκλοφόρησε χθες το νέο trailer του Instiction που βρίσκεται ακόμα σε φάση development. Το trailer διαρκεί σχεδόν 2 λεπτά και είναι πραγματικά πανέμορφο.\nΟι λεπτομέρειες του παιχνιδιού δεν έχουν ανακοινωθεί ακόμα, αλλά από το trailer φαίνεται πως η ιστορία λαμβάνει χώρα σε έναν κόσμο παρόμοιο με του Tomb Raider και θα προσπαθείτε να βρείτε και να έρθετε σε επαφή με αρχαία κειμήλια.\nΌσον αφορά το κομμάτι του combat, φαίνεται πως θα χρειαστεί να είστε πολύ προσεκτικοί και κρυφοί στις κινήσεις σας, καθώς η αντιμετώπιση ενός μεγάλου δεινοσαύρου δε θα είναι και πολύ εύκολη δουλειά (είναι και survival horror το παιχνίδι). Βέβαια, μέχρι η Hashbane να δώσει περισσότερες πληροφορίες, όλα αυτά είναι εικασίες που υπάρχουν σύμφωνα με την εμπειρία σε άλλα αντίστοιχα παιχνίδια.\nΣύμφωνα με τη περίληψη του project, “Το Instinction είναι ένα προϊστορικό παιχνίδι action/adventure, με την εξερεύνηση και το combat να συμβαίνουν σε πολλές συγκονιστικές φυσικές τοποθεσίες.”\nΤο παιχνίδι πρόκειται να κυκλοφορήσει για PlayStation 4, PlayStation 5, Xbox One, Xbox Series και PC μέσα στο 2022.\nΠροηγούμενο άρθροDreamin’ Wild: Casey Affleck και Zooey Deschanel μαζί στο νέο δράμα\nΕπόμενο άρθροNew World: Server transfers are here!


athleticogym: Ο Δεκάλογος των Κοιλιακών\nAποφύγετε όλες τις περιοριστικές δίαιτες καθώς και τις δίαιτες του συρμού.\n4) Αποφεύγετε κατά το δυνατόν τα σκαμπανεβάσματα στο σάκχαρό σας και συνεπώς στην ινσουλίνη σας για να μειώσετε τις πιθανότητες αποθήκευσης λίπους.\nΧωρίστε τις θερμίδες σας σε 5-6 ισοθερμιδικά γεύματα και προτιμάτε τροφές χαμηλού γλυκαιμικού δείκτη και βεβαίως φορτίου.\n6) Τα push ups είναι ιδανικά για την εκγύμναση των κοιλιακών. Δοκιμάστε κυκλική προπόνηση με ασκήσεις που χρησιμοποιούν μόνο το σωματικό σας βάρος.\nΕίναι ιδανικές για απώλεια λίπους κι ένας έξοχος συνδυασμός αερόβιας και αναερόβιας άσκησης.\n8) Γενικώς δε χρειάζεστε ασκήσεις εστιασμένες στους κοιλιακούς. Εάν, όμως, θέλετε για ψυχολογικούς λόγους να κάνετε κάποιες ασκήσεις κοιλιακών, δώστε σημασία στο σωστό τρόπο. Ο πολύς κόσμος κάνει σοβαρά λάθη κι επιβαρύνει τη μέση του.\n9) Μην υποκύπτετε στον πειρασμό των εύκολων λύσεων και των απατηλών υποσχέσεων από άσχετους εμπόρους. Ξεχάστε : θαυματουργά χάπια, μαγικές σκόνες και φίλτρα κλπ.\nΜην πιάνεστε κορόιδα!\n10) Ομοίως, τα περισσότερα όργανα κοιλιακών που διαφημίζονται στα infomercials και υπόσχονται τοπική απώλεια λίπους είναι σκέτη απάτη. Σταθείτε στο ύψος σας!


Πρέπει να διαγράψω τα ανεξόφλητα τιμολόγιά μου; - Bierens Δικηγορική Εταιρεία\nΠρέπει να διαγράψω τα ανεξόφλητα τιμολόγιά μου;\nΔυστυχώς, πολλές εταιρείες πρέπει να ασχολούνται με μη πληρωμένα τιμολόγια. Αλλά τι συμβαίνει μόλις εξαντλήσετε όλα τα εξωδικαστικά μέσα και ο οφειλέτης σας εξακολουθεί να μην πληρώνει; Τι μπορείτε να κάνετε?\nΟ αντίκτυπος που μπορεί να έχει ένα απλήρωτο τιμολόγιο στην εταιρεία σας μπορεί να είναι εξαιρετικά επιζήμιος. Για τις ΜΜΕ η αρνητική επίδραση μπορεί συχνά να σημαίνει τη διαφορά μεταξύ κερδών ή ζημιών.\nΕίστε ισχυρότεροι με έναν δικηγόρο είσπραξης οφειλών\nΑλλά προτού να εξετάσετε το ενδεχόμενο να διαγράψετε την οφειλόμενή απαίτησή σας, πρέπει να μιλήσετε με δικηγόρο είσπραξης οφειλών. Σε αντίθεση με μια εταιρία είσπραξης οφειλών, οι δικηγόροι είσπραξης οφειλών έχουν περισσότερα εργαλεία στη διάθεσή τους για την είσπραξη της οφειλής σας, συγκεκριμένα, τη γνώση του νόμου. Αν ο οφειλέτης αρνείται να πληρώσει ή αγνοήσει τα αιτήματά σας, μπορούμε να ξεκινήσουμε δικαστικές διαδικασίες εκ μέρους σας.\nΤο να να εισπραχθούν τιμολόγια από διεθνές απατήσεις είναι δύσκολο. Οι προκλήσεις της γλώσσας και των αλλοδαπών δικαστηρίων είναι κάτι με το οποίο είμαστε πολύ εξοικειωμένοι. Η ομάδα των διεθνών δικηγόρων μας είναι πεπειραμένη και πολύ έμπειρη στο να κερδίζει υποθέσεις διασυνοριακής είσπραξης οφειλών.\nΑξίζει να πάτε στο δικαστήριο για ένα απλήρωτο τιμολόγιο;\nΣτις περισσότερες περιπτώσεις ναι. Αλλά θα πρέπει να γνωρίζετε τις πιθανότητές σας να κερδίσετε και το κόστος που μπορεί να υποστείτε προτού πάτε στο δικαστήριο.\nΣτη Bierens, έχουμε τη βούληση να κερδίσουμε και, όπου είναι δυνατόν, πάντα θα πιέζουμε τον οφειλέτη σας να πληρώσει το περισσότερο ή το σύνολο των εξόδων είσπραξης της απαίτησής σας. Θα σας συμβουλεύουμε πάντα για την πιθανότητα επιτυχίας και τις πιθανές δαπάνες. Αυτό σημαίνει ότι μπορείτε να λάβετε μια ενημερωμένη επιχειρηματική απόφαση σχετικά με το αν η δικαστικών ενεργειών δικαστικών είναι η σωστή διαδρομή.\nΕάν έχετε ένα ανεξόφλητο τιμολόγιο και σκέφτεστε να το διαγράψετε? Μην το κάνετε! Μπορούμε να βοηθήσουμε. Η ομάδα των δικηγόρων μας που ειδικεύονται στην είσπραξη οφειλών μπορεί να σας συμβουλεύσει σχετικά με την πορεία δράσης που πρέπει να ακολουθήσετε. Επικοινωνήστε μαζί μας σήμερα για να μάθετε.


Η Νιούκαστλ βρήκε ηγέτη - Επιστρέφει στην Premier League ο Φελαϊνί!\nΗ Νιούκαστλ βρήκε ηγέτη – Επιστρέφει στην Premier League ο Φελαϊνί!\nΟ Μαρουάν Φελαϊνί εξετάζει σοβαρά το να επιστρέψει στην Premier League, έχοντας μια σοβαρή πρόταση από την Νιούκαστλ!\nΗ Νιούκαστλ θέλει να προσθέσει ποιότητα και εμπειρία στο ρόστερ της, αρχικά για να καταφέρει να αποφύγει τον υποβιβασμό. Η απόκτηση του Τρίπιερ ήταν ένα πρώτο μήνυμα για την νέα εποχή στην οποία έχει μπει ο σύλλογος, μετά την είσοδο των νέων επενδυτών!\nΩστόσο, οι Άγγλοι αναμένεται να προχωρήσουν σε αρκετές ακόμα μεταγραφικές κινήσεις. Τις τελευταίες ώρες κυκλοφορεί ένα όνομα… που σίγουρα έχει γράψει την δικιά του ιστορία στην Premier League!\nΑναφερόμαστε στον πρώην άσο της Μάντσεστερ Γιουναίτεντ, Μαρουάν Φελαϊνί! Ο Βέλγος μέσος είναι δεδομένο πως απολαμβάνει… μια ήρεμη ζωή στην Κίνα, στην οποία και αγωνίζεται. Μάλιστα, έχει συμβόλαιο μέχρι το 2025 με… τρελές οικονομικές απολαβές!\nΑυτά τα χρήματα όμως μπορεί να του τα προσφέρει και η Νιούκαστλ…\nΟ 34χρονος μέσος εξετάζει σοβαρά την προοπτική επιστροφή του στην Ευρώπη και στο κορυφαίο επίπεδο, προκειμένου να κλείσει με κάποια επιτυχία την καριέρα του!\nΦυσικά έχουν δείξει και άλλες ομάδες ενδιαφέρον για τον Φελαϊνί, ανάμεσα σε αυτές είναι η Γαλατάσαραϊ και η Μπεσίκτας. Το οικονομικό αναμένεται να παίξει ένα σημαντικό ρόλο στην απόφαση του Βέλγου, ο οποίος… δέχεται στενό μαρκάρισμα από την Νιουκάστλ και τον προπονητή της!\nΟι Άγγλοι αναμένουν την οριστική του απάντηση μέχρι το τέλος της εβδομάδας…\nNewcastle ‘target Marouane Fellaini in January transfer but ex-Man Utd star also wanted in Dubai, Turkey and Qatar’ https://t.co/9giJqO2nYd


Ένα τσίγκινο μάτι, πολλές τσίγκινες αλήθειες - apopseis.gr\nΈνα τσίγκινο μάτι, πολλές τσίγκινες αλήθειες\nΤρύφων Τριανταφυλλίδης 26/03/2015, 08:26 26/03/2015\nΤο εργαλείο αυτό το έχω χρησιμοποίησα 3-4 φορές μέχρι τώρα, αλλά το χρησιμοποίησα και σήμερα το πρωί όταν είδα να κυκλοφορεί στο facebook σαν αναδημοσίευση το παρακάτω:\nΡε συ, ο πατέρας του Σόιμπλε στα SS! H εικόνα μέχρι την στιγμή που την είδα είχε 558 κοινοποιήσεις. Πως δεν το είχε πάρει χαμπάρι ο Καμμένος μέχρι τώρα, ήταν η πρώτη σκέψη μου.\nΜετά σκέφτηκα να επαληθεύσω την είδηση. Ψάχνοντας στο google στα αγγλικά και γερμανικά δεν βρήκα κάτι σχετικό. Έπειτα ήρθε στο μυαλό μου το tin eye. Μέσα σε λιγότερο από 10 δευτερόλεπτα βρήκα ότι η φωτογραφία αυτή υπάρχει στην Αγγλική και Γερμανική έκδοση της wikipedia στο λήμμα Sturmbannführer που είναι ο βαθμός αντίστοιχος του ταγματάρχη στα παραστρατιωτικά σώματα των SS. Η συγκεκριμένη φωτογραφία ανήκει σε κάποιον Max Hansen, αλλά τέλος πάντων, αυτό δεν είναι το θέμα μας.\nΠοιο είναι τι θέμα. Το θέμα είναι ότι αυτή η «είδηση» έχει παίξει στο facebook και σε διάφορα blogs, έχει κοινοποιηθεί και την έχουν δει εκατοντάδες χιλιάδες μάτια. Αυτό εδώ το άρθρο που διαψεύδει την «είδηση», φιλοδοξώ να το δουν 100-200 άνθρωποι.\nΕίναι σίγουρο ότι σχεδόν οι μισοί που αναδημοσίευσαν την εικόνα, είχαν σοβαρές αμφιβολίες για την εγκυρότητά της. Είναι σίγουρο ότι αρκετοί την στιγμή που πατούσαν το κουμπάκι «Κοινοποιήστε» στο facebook ήξεραν ότι η είδηση είναι ψεύτικη, όμως το έκαναν. Διέδωσαν το ψέμα συνειδητά.\nΘα βάλω ένα στοίχημα: Ότι πολλοί από τους φίλους και γνωστούς που αναδημοσίευσαν αυτή την είδηση δεν θα γράψουν «συγγνώμη κάναμε λάθος, η είδηση είναι ψεύτικη». Δεν θα ανακαλέσουν, ούτε θα επικρίνουν τον συντάκτη της είδησης. Δεν θα το κάνουν γιατί η είδηση αυτή «βολεύει». Να μην συζητήσουμε ποιους και γιατί «βολεύει», αλλά στο μυαλό τους οι εκπτώσεις σε αρχές αρχίζουν από εκεί. Από το τι «βολεύει» και τι όχι.\nΣτο μυαλό τους όλα αυτά είναι μέρος ενός πολέμου που έχουν κηρύξει στο όνομά μας. Εμείς δεν χρειάζεται να ξέρουμε πολλά, χρειάζεται μόνο να τους χειροκροτούμε, να βάζουμε «μου αρέσει» και να κοινοποιούμε παρακάτω. Είναι ο πόλεμος που διεξάγει ο εθνικολαϊκισμός για χάρη μας.\nΑπό την συνειδητή διαστρέβλωση της αλήθειας μέχρι τους Ναζί η απόσταση είναι ένα τσιγάρο δρόμος, μερικοί έχουν αρχίσει να τον περπατάνε. Ας μην ψάχνουν για φωτογραφίες του πατέρα του Σόιμπλε, ας κοιταχτούν στον καθρέφτη τους.\nΓια όσους βλέπουν το κείμενο αυτό σαν υπεράσπιση του Γερμανού υπουργού και δεν κατανοούν τίποτα περισσότερο, λυπάμαι έκανα ότι μπορούσα.\nΠροηγουμενο ΑρθροΏρα για απόψεις 3Επομενο Αρθρο«Τρεις καθηγητές – χάθηκε η πατρίδα!»\nΥπάρχει ένα εργαλείο στο internet που το λένε tin eye ( http://www.tineye.com/ ), στα ελληνικά το tin eye μεταφράζεται κάτι σαν τσίγκινο ή τενεκεδένιο μάτι. Αυτό το ωραίο εργαλείο σου δίνει την δυνατότητα να κάνεις αντίστροφη αναζήτηση εικόνας, δηλαδή να "ανεβάσεις" μια εικόνα και να ψάξει το tin eye να σου πει σε ποιες διευθύνσεις μπορείς να την συναντήσεις.


Εκλογές 2019: ΛΑΜΠΡΟΓΙΑΝΝΗΣ ΙΩΑΝΝΗΣ Υπ. βουλευτής Λάρισας με τον Λαϊκό Σύνδεσμο - Χρυσή Αυγή\nNewsIT / Εκλογες / Εκλογες 2019: ΛΑΜΠΡΟΓΙΑΝΝΗΣ ΙΩΑΝΝΗΣ Υπ. βουλευτης Λαρισας με τον Λαικο Συνδεσμο – Χρυση Αυγη\n05.07.2019 | 02:37 από Κωστας Παπαδοπουλος\nΕκλογές 2019: ΛΑΜΠΡΟΓΙΑΝΝΗΣ ΙΩΑΝΝΗΣ Υπ. βουλευτής Λάρισας με τον Λαϊκό Σύνδεσμο – Χρυσή Αυγή\nΒΟΥΛΕΥΤΙΚΕΣ ΕΚΛΟΓΕΣ 2019 – ΛΑΜΠΡΟΓΙΑΝΝΗΣ ΙΩΑΝΝΗΣ ΥΠΟΨ. ΒΟΥΛΕΥΤΗΣ ΛΑΡΙΣΑΣ ΜΕ ΤΟΝ ΛΑΙΚΟ ΣΥΝΔΕΣΜΟ – ΧΡΥΣΗ ΑΥΓΗ. Αποτελέσματα βουλευτικών εκλογών 2015 και Ευρωεκλογών 2019 στην εκλογική Περιφέρεια Λάρισας.\nΒΟΥΛΕΥΤΙΚΕΣ ΕΚΛΟΓΕΣ 2019 – ΛΑΜΠΡΟΓΙΑΝΝΗΣ ΙΩΑΝΝΗΣ, Υποψ. βουλευτής Λάρισας με τον Λαϊκό Σύνδεσμο – Χρυσή Αυγή. Δείτε τα αποτελέσματα των βουλευτικών εκλογών 2015 και των Ευρωεκλογών 2019 στην εκλογική Περιφέρεια Λάρισας. Στην τελική ευθεία για τις κρίσιμες βουλευτικές εκλογές στις 7 Ιουλίου 2019, το newsit.gr σας μεταφέρει σε καθημερινή βάση όλες τις πολιτικές εξελίξεις και σας ενημερώνει mε συνεχή ροή για όσα συμβαίνουν σε όλη τη χώρα, λίγα μόλις 24ωρα πριν τις εκλογές της 7ης Ιουλίου 2019. Το newsit.gr, προκειμένου να είστε απόλυτα ενημερωμένοι, σας παρουσιάζει όλους τους υποψήφιους βουλευτές όλων των κομμάτων σε όλες τις εκλογικές Περιφέρειες. Στην εκλογική Περιφέρεια Λάρισας, στα ψηφοδέλτια, σταυρούς βάζουμε μέχρι 3, ενώ οι βουλευτές που εκλέγονται είναι 8.


Life is body & mind - Μπορούμε να επιβραδύνουμε τη γήρανση;\nO κουρκουμάς είναι ένα από τα πιο δημοφιλή μπαχαρικά όσον αφορά την αντιγήρανση. Χάρη στις αντιοξειδωτικές και αντιφλεγμονώδεις ιδιότητες της κουρκουμίνης που περιέχει βοηθά στην σωστή λειτουργία του εγκεφάλου και της καρδιάς, ενώ προστατεύει απόδιάφορες ασθένειες που συνδέονται με το γήρας. Μπορείτε εύκολα να τον εισάγετε στην διατροφή σας προσθέτοντας μικρή ποσότητα στα ροφήματα από βότανα, στα smoothies, στο ρύζι ή στα βραστά λαχανικά.\nΕρευνητές από το πενεπιστήμιο της Καλιφόρνια, που μελέτησαν μια ομάδα ατόμων στα νεανικά τους χρόνια και στη συνέχεια 25 χρόνια αργότερα, διαπίστωσαν πως τα άτομα που έβλεπαν με αρνητικό τρόπο την ιδέα ότι θα γεράσουν είχαν μεγαλύτερη απώλεια όγκου στον ιππόκαμπο του εγκεφάλου τους, μια απώλεια η οποία συνδέεται με την νόσο του Αλτσχάιμερ. Πιο συγκεκριμένα αυτοί που ανησυχούσαν περισσότερο για τη γήρανση έχασαν μέσα σε τρία χρόνια τον όγκο, ενώ αυτοί που δεν ανησυχούσαν τόσο τον έχασαν σε εννιά.\nΌπως διαπίστωσε σε μελέτες της η καθηγήτρια του Τμήματος Ψυχιατρικής του Πανεπιστημίου της Καλιφόρνια, Ελίσα Έπελ, ο διαλογισμός βοηθά τους ανθρώπους να μειώσουν το άγχος τους και να μην κάνουν αρνητικές σκέψεις, γεγονός που επιβραδύνει τη γήρανση. Η έρευνα απέδειξε ότι ο διαλογισμός μπορεί να επιβραδύνει τα σημάδια της βιολογικής γήρανσης προστατεύοντας τα τελομερή από την φθορά. Αν πάλι η συγκεκριμένη άσκηση δεν είναι κάτι που θέλετε να εντάξετε στην καθημερινότητα σας, φροντίστε να παραμείνετε συγκεντρωμένοι σε ότι και αν κάνετε.\nΠολλές μελέτες έχουν διαπιστώσει πως το να έχεις φίλους μπορεί να αυξήσει το προσδόκιμο της ζωής σου κατά 50%. Οι φιλίες επίσης ωφελούν την καρδιά, τον εγκέφαλο, το ορμονολογικό και το ανοσοποιητικό σύστημα και μειώνουν την πιθανότητα να νοσήσει κανείς από χρόνιες ασθένειες. Έρευνες επίσης αναφέρουν πως το να προσφέρεις αγάπη και στήριξη μπορεί να επιφυλάσσει ακόμη μεγαλύτερα οφέλη απ' ότι το να δέχεσαι.\nΣύμφωνα με τα στοιχεία έρευνας που παρακολούθησε 1500 αγόρια και κορίτσια καθώς αυτά ενηλικιώνονταν, απέδειξε πως όσα ήταν πειθαρχημένα, οργανωτικά και έθεταν στόχους έζησαν κατά 11% περισσότερο απ’ όσα δεν είχαν αυτά τα χαρακτηριστικά. Έχει παρατηρηθεί πως οι πειθαρχημένοι άνθρωποι έχουν χαμηλότερη πίεση, υποφέρουν σπανιότερα από ψυχικές ασθένειες και έχουν μικρότερες πιθανότητες να πάθουν διαβήτη ή καρδιακές παθήσεις. Αυτό είναι πολύ πιθανό να συμβαίνει γιατί τα άτομα με πειθαρχία συνήθως δεν παίρνουν αλόγιστα ρίσκα, συχνά έχουν επιτυχημένη καριέρα και είναι κατά κανόνα πιο προσεκτικοί με την υγεία τους.\nΕυτυχώς, ποτέ δεν είναι αργά να κατακτήσουμε την οργάνωση και τον αυτοέλεγχο, κάνοντας απλά μικρά βήματα όπως το να τακτοποιούμε συχνά το γραφείο μας, να φροντίζουμε να τηρούμε τις προθεσμίες μας και να μην αργούμε στα ραντεβού μας.\n10% μείωση του βάρους\n4% μείωση της πίεσης\n6% μείωση της χοληστερίνης


Κώστας Λαγός 23 Ιουνίου 2022 23 Ιουνίου 2022 092\nΤην Τετάρτη 29/6 θα πραγματοποιηθεί τακτική συνέλευση του ΑΟΝ Αρτάκης.\n‘ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ – ΑΟΝΑ .\nΤετάρτη 29/06/2022 ώρα 19:30– Αίθουσα Δημοτικού Συμβουλίου Νέας Αρτάκης.\nΟ ΑΘΛΗΤΙΚΟΣ ΟΜΙΛΟΣ ΝΕΑΣ ΑΡΤΑΚΗΣ ( ΑΟΝΑ ) σας ενημερώνει για την ΗΜΕΡΟΜΗΝΙΑ της Τακτικης Γενική Συνέλευσης του σωματείου μας η οποία θα πραγματοποιηθεί την Τετάρτη 29/06/2022, στις 19:30 στο Δημαρχείο της Νέας Αρτάκης (αίθουσα δημοτικού συμβουλίου) με θέματα της Τακτικής Γενική Συνέλευσης .\n1. Απολογισμός της χρονιάς που πέρασε (2021-2022)\n2. Στρατηγικοί στόχοι ανάπτυξης και αγωνιστικό πλάνο της νεας ποδοσφαιρικής χρονιάς ( 2022-23 )\n3. Εναρμόνιση καταστατικού σύμφωνα με τον νεο αθλητικό νόμο .\n4. Ανοιχτή συζήτηση για την πορεία της ομάδας μας , νέες ιδέες και προοπτικές .\n5. Ανανέωση και εγγραφή νέων μελών στον ΑΟΝΑ .\nΟ Πρόεδρος και το Δ.Σ του ΑΟΝΑ’.\nΕΠΣΕ: Υποχρέωση διαβίβασης εσόδων 2021\nΚώστας Λαγός 14 Σεπτεμβρίου 2021 16 Σεπτεμβρίου 2021\nΕΠΣΕ: Ανακοίνωση για αγώνες πρωταθλημάτων υποδομών\nΚώστας Λαγός 8 Μαΐου 2022


μικρό ωρολόγιο: Σύντομος δρόμος προς απόκτηση των αρετών και αποχή των παθών: όσιος Πέτρος ο Δαμασκηνός\nΣύντομος δρόμος προς απόκτηση των αρετών και αποχή των παθών: όσιος Πέτρος ο Δαμασκηνός\nΕίναι σπουδαιότερο να ευεργετεί κανείς μια ψυχή με το λόγο παρά με την προσευχή και να κάνει υπομονή όταν αδικείται από τον πλησίον του, για να μη στενοχωρείται αυτός πού αδικεί, άλλα να του ικανοποιήσει το θέλημα στον καιρό της ταραχής του, όπως λέει ο άγιος Δωρόθεος, και έτσι να σηκώνει το βάρος τού πλησίον από ευσπλαχνία για την ψυχή του και να προσεύχεται γι’ αυτόν, ποθώντας τη σωτηρία του και οποιοδήποτε άλλο αγαθό, σωματικό και ψυχικό. Και αυτή είναι ή καθαρή ανεξικακία, ή οποία καθαρίζει την ψυχή και την ανυψώνει στο Θεό. Γιατί ή θεραπεία του άνθρωπου είναι ανώτερη από κάθε εργασία και κάθε αρετή. Ούτε υπάρχει μεγαλύτερη και τελειότερη μεταξύ των αρετών από την αγάπη του πλησίον. Σημάδι της αγάπης αυτής είναι όχι μόνο το να μην έχει κανείς κάτι πού ο άλλος το έχει ανάγκη, αλλά και το θάνατο γι’ αυτόν να υπομένει με χαρά, σύμφωνα με την εντολή του Κυρίου225, και αυτά να τα θεωρεί σαν χρέος· και εύλογα. Γιατί καθένας χρεωστεί να αγαπά τον πλησίον μέχρι θανάτου όχι μόνο γιατί έχει την ίδια φύση μ’ αυτόν, αλλά και για το υπέρτιμο αίμα πού έχυσε για μας ο Χριστός, πού έδωσε και την εντολή της αγάπης του πλησίον. Μην είσαι φίλαυτος, λέει ο άγιος Μάξιμος*, και θα είσαι φιλόθεος· μη γίνεσαι αυτάρεσκος, και θα είσαι φιλάδελφος. Η αγάπη λοιπόν αυτή προξενείται από την ελπίδα. Ή ελπίδα είναι να πιστεύει κανείς αδίστακτα με όλη τη διάνοια, ότι οπωσδήποτε θα επιτύχει εκείνο πού ελπίζει. Και αυτή πάλι γεννιέται από τη βέβαιη πίστη, δηλαδή από το να μη φροντίζει κανείς διόλου για τη ζωή του ή το θάνατο του, άλλα όλη τη φροντίδα να την αφήσει στο Θεό, όπως προείπαμε για εκείνον πού θέλει να επιτύχει την απάθεια με τα σημάδια, στα οποία ή πίστη είναι θεμέλιο. Όποιος έχει αυτή την πίστη, οφείλει να σκέφτεται ότι όπως ο Θεός δημιούργησε τα πάντα και μαζί με αυτά, κι εμάς από την ανυπαρξία από άκρα αγαθότητα, έτσι θα οικονομήσει οπωσδήποτε και την ψυχή και το σώμα μας, όπως Αυτός γνωρίζει.\nΑναρτήθηκε από Αλντεμπαράν στις 7:17:00 μ.μ.


Φυσικοί τρόποι για να ξεβουλώσετε τα αυτιά σας και να αφαιρέσετε το κερί - Εναλλακτική Δράση\nΑυτιά, Διάβασέ το!, Θεραπείες, Ιδέες\nΥπάρχουν φορές που τα αυτιά μας μπορεί να βουλώσουν εξαιτίας τόσο εξωτερικών, όσο και εσωτερικών παραγόντων. Τα βουλωμένα αυτιά μπορεί να επηρεάσουν την ακοή\nΥπάρχουν φορές που τα αυτιά μας μπορεί να βουλώσουν εξαιτίας τόσο εξωτερικών, όσο και εσωτερικών παραγόντων. Τα βουλωμένα αυτιά μπορεί να επηρεάσουν την ακοή και την ισορροπία και να προκαλέσουν πόνο και δυσφορία.\nΤο βούλωμα των αυτιών μπορεί να συμβεί σε όλους. Τα παιδιά είναι πιο πιθανό να εμφανίσουν αυτό το πρόβλημα, ιδιαίτερα κατά τη διάρκεια ενός κρυολογήματος ή μιας ρινικής μόλυνσης.\nΟι πιθανότεροι λόγοι γι’ αυτό είναι:\n• Συσσώρευση κεριού\n• Βουλωμένη ευσταχιανή σάλπιγγα\n• Ρινικές μολύνσεις, κρυολόγημα ή αλλεργίες\n• Μεγάλα ύψη\n• Ακουστικό νεύρωμα ή ανάπτυξη καλοήθους όγκου στο εσωτερικό του αυτιού\nΦυσικές θεραπείες για το κερί\nΤο κερί διαμορφώνει ένα εμπόδιο ανάμεσα στο άνοιγμα του αυτιού και στο εσωτερικό μέρος του έσω αυτιού. Μπλοκάρει τα ξένα αντικείμενα από το να εισέλθουν στο αυτί. Οι αδένες, όμως, που είναι υπεύθυνοι για τη δημιουργία κεριού μπορεί ορισμένες φορές να το παρακάνουν. Αυτή η συσσώρευση μπορεί να σκληρύνει το κερί. Τελικά, αυτό συσσωρεύεται και τελικά μπλοκάρει όλο το σωλήνα.\nΟρισμένα σημάδια της συσσώρευσης κεριού περιλαμβάνουν:\n• Αίσθηση ζαλάδας\n• Κουδούνισμα στα αυτιά\nΟι ακόλουθες είναι ορισμένες φυσικές λύσεις που μπορούμε να χρησιμοποιήσουμε για να μαλακώσουμε το κερί και να του επιτρέψουμε να απομακρυνθεί από το αυτί με ασφάλεια. Προστίθεται συχνά στο αυτί με τη μορφή σταγόνων:\n• Yπεροξείδιο του καρβαμιδίου\n• Yπεροξείδιο του υδρογόνου\nΥπάρχουν, βέβαια, και ειδικές σταγόνες στο φαρμακείο, από όπου μπορείτε να τις προμηθευτείτε.\n2. Καταιονητήρας αυτιών\nΠρόκειται για μια άλλη μέθοδο που μπορείτε επίσης να δοκιμάσετε σπίτι. Είναι σημαντικό εδώ να σημειώσουμε ότι δεν πρέπει να γίνεται σε άτομο που έχει εγχειριστεί ή έχει τραυματιστεί στο αυτί. Είναι σημαντικό, λοιπόν, να ακολουθούνται οι οδηγίες ασφαλείας που συνοδεύουν τη συσκευασία.\nΑποφύγετε εργαλεία ή μπατονέτες\nΣυστήνεται να μην χρησιμοποιούνται μπατονέτες. Οι μπατονέτες μπορεί να επιδεινώσουν το βούλωμα, πιέζοντας το κερί βαθύτερα μέσα στο αυτί και η μεγάλη πίεση εκεί μπορεί να δημιουργήσει βλάβες.\nΜια άλλη μέθοδος ονομάζεται «candling», αλλά δεν συστήνεται σε καμία περίπτωση από την επιστήμη. Γι’ αυτή τη διαδικασία, τα άτομα τοποθετούν ένα ειδικό κερί σε σχήμα κώνου στα αυτιά τους. Κατά τη διάρκεια του candling, η ζέστη που δημιουργείται, υποτίθεται ότι προκαλεί ένα φαινόμενο καθαρισμού, κατά το οποίο το κερί κολλάει στο ειδικό κερί και έτσι απομακρύνεται από το αυτί.\nΩστόσο, αυτή η μέθοδος δεν λειτουργεί. Είναι πιο πιθανό κάποιος να κάψει το αυτί του, να προκαλέσει έγκαυμα ή κάποιο περαιτέρω βούλωμα. Γι’ αυτό, χρειάζεται να αποφεύγεται εντελώς.\nΦυσικές θεραπείες για αλλεργίες και μολύνσεις\nΑν κάποιος εμφανίζει βουλωμένο αυτί λόγω αλλεργίας ή μόλυνσης, είναι πιθανό να εμφανίσει ένα ή περισσότερα από τα ακόλουθα συμπτώματα:\n• Πυρετό (σε περίπτωση μόλυνσης)\nΣε τέτοιες περιπτώσεις, το άτομο χρειάζεται να ξεβουλώσει το αυτί του όσο συντομότερα γίνεται, διότι μπορεί σε αντίθετη περίπτωση να αναπτύξει ωτίτιδα, για την οποία απαιτείται περαιτέρω θεραπεία. Οι ακόλουθες μέθοδοι για το σπίτι μπορεί να βοηθήσουν:\n1. Χρησιμοποιήστε ατμό\nΟ ατμός και οι υδρατμοί του μπορούν να βοηθήσουν στο ξεβούλωμα των αυτιών, όταν η αιτία είναι μια μόλυνση ή μια αλλεργία. Αυτό οφείλεται στο γεγονός ότι το ανώτερο αναπνευστικό σύστημα και ο ρινικός κόλπος συνδέονται άμεσα με τα αυτιά μας.\nΓια να χρησιμοποιήσετε ατμό:\n• Ζεστάνετε νερό σε μια κατσαρόλα μέχρι να βράσει\n• Αφαιρέστε την κατσαρόλα από τη φωτιά και τοποθετήστε μια πετσέτα πάνω από αυτή και το κεφάλι\n• Πάρτε μερικές βαθιές ανάσες για να εισπνεύσετε τον ατμό\nΕναλλακτικά, μπορείτε να κάνετε ένα αρκετά ζεστό μπάνιο, για να δημιουργηθούν οι κατάλληλοι υδρατμοί και να έχετε παρόμοια αποτελέσματα.\n2. Δοκιμάστε τα αιθέρια ή μεταλλικά έλαια\nΠολλά έλαια φέρεται να διαθέτουν αντιβιοτικές, αντισηπτικές ή αντιφλεγμονώδεις ιδιότητες. Υπάρχει ένας ολοένα και αυξανόμενος αριθμός ερευνών που διεξάγεται για τον προσδιορισμό των πλεονεκτημάτων των αιθέριων ελαίων. Ορισμένα συστήνονται για να βοηθήσουν στη μείωση της φλεγμονής, να αντιμετωπίσουν τη μόλυνση και να καθαρίσουν τις βλεννογόνους:\n• Έλαιο τεϊόδεντρου\n• Έλαιο ευκάλυπτου\n• Έλαιο μέντας\nΣυνήθως εισπνέονται ως ατμός ή τοποθετούνται κοντά στη μύτη, ώστε οι υδρατμοί να εισπνευστούν.\n3. Χρησιμοποιήστε μια ζεστή κομπρέσα\nΜπορεί επίσης να εφαρμοστεί μια ζεστή κομπρέσα, ώστε να αδειάσει τις ρινικές βλεννογόνους οδούς και να μειώσει την ποσότητα στα αυτιά.\nΗ εφαρμογή της είναι απλή:\n• Ρίξτε πολύ ζεστό νερό σε ένα καθαρό κομμάτι υφάσματος\n• Μόλις το ύφασμα το απορροφήσει, στύψτε το\n• Κρατήστε το ύφασμα πάνω από το μολυσμένο αυτί για περίπου 5 με 10 λεπτά.\nΟι γαργάρες με αλατόνερο μπορούν να μειώσουν τη βλεννογόνο τόσο στη μύτη, όσο και στα αυτιά. Αποτελεί επίσης μια πολύ εύκολη θεραπεία. Για να το καταφέρετε, χρειάζεται να προσθέσετε λίγο αλάτι σε νερό και να τα ανακατέψετε καλά. Μόλις αναμειχθούν, κάντε με αυτό γαργάρες για λίγα δευτερόλεπτα και ύστερα φτύστε το.\nΜπορείτε επίσης να δοκιμάσετε τα ακόλουθα απλά κόλπα, σε περίπτωση μεγάλου ύψους, όπου πολύ συχνά τα αυτιά μας βουλώνουν:\n• Απαλά φυσήξτε τη μύτη, ενώ την έχετε κλείσει με το χέρι σας, μέχρι να ακούσετε ένα μικρό θόρυβο ξεβουλώματος.\nΑν οι παραπάνω απλές θεραπείες αποτύχουν ή αν τα βουλωμένα αυτιά συνοδεύονται από τα ακόλουθα πρόσθετα συμπτώματα, τότε χρειάζεται να επισκεφθείτε το γιατρό σας:\n• Αποτυχία ξεβουλώματος\nΗ αίσθηση βουλώματος μπορεί να είναι αποτέλεσμα κάποιου ακουστικού νευρώματος σε ορισμένες περιπτώσεις. Πρόκειται για έναν καλοήθη όγκο που αφαιρείται χειρουργικά χωρίς κάποιο άλλο πρόβλημα.


Χέρι-χέρι Τράγκας και Χίος - tomanifesto.gr\nΤη “σχολή Χίου” φαίνεται πως ανακάλυψε (στα γεράματα) ο Τράγκας. Ο φωνακλάς συνταξιούχος των ερτζιανών και ο έχων… κάποιες εμμονές με τον πρωθυπουργό Κυρ. Μητσοτάκη, τις τελευταίες ημέρες συναγωνίζεται σε αθλιότητες τον φασίστα και ομοφοβικό Χίο.\nΓια παράδειγμα, το τελευταίο του “πόνημα” θα μπορούσε κάλλιστα να φιλοξενηθεί στο Ρυπαρό και ακροδεξιό “Μακελειό”. Σε κάποιο σημείο μάλιστα γράφει σαν… μεγάλος Χίος: “…ο κύριος πρωθυπουργός δεν εμπλέκεται για πρώτη φορά με υπόθεση παιδεραστίας”. Υπενθυμίζεται ότι ο “αυθεντικός Χίος” συνελήφθη χθες και σήμερα δικάζεται για ακόμη ένα άθλιο πρωτοσέλιδο του ρυπαρού “Μακελειού”. Αλήθεια, κάποιος εισαγγελέας για τον Τράγκα, και γενικώς για τους… τράγκες αυτού του τόπου, δεν υπάρχει;\nΑναλυτικά το άθλιο κείμενο Τράγκα για τον πρωθυπουργό, το οποίο βρίθει χυδαίων υπονοούμενων και άθλιων ψεμάτων.\n“Τα μόνα που δεν μιλούσαν χθες στα παράθυρα των δελτίων ειδήσεων ήταν τα ασυνόδευτα παιδάκια. Η υποκριτική τέχνη των δελτίων ειδήσεων ξεπέρασε εκείνη του Εθνικού Θεάτρου και φυσικά εκείνη του κυρίου Δημήτρη Λιγνάδη. Η κυρία Λίνα Μενδώνη, πριν διορίσει τον κύριο Δημήτρη Λιγνάδη, δεν ρώτησε το πρωθυπουργικό γραφείο; Το Υπουργείο Πολιτισμού δεν πέρασε από έλεγχο τον κύριο Δημήτρη Λιγνάδη; Δεν ρωτήθηκε το Υπουργείο Δημόσιας Τάξης για το τι άνθρωπος είναι ο κύριος Δημήτρης Λιγνάδης;\nΗ αναζήτηση πολιτικής ευθύνης για κακοποίηση ανηλίκων, δεν ντρέπεστε να λέτε ότι είναι απόπειρα ανατροπής του πολιτεύματος;”.\nΓΙΩΡΓΟΣ ΤΡΑΓΚΑΣΣΤΕΦΑΝΟΣ ΧΙΟΣ\nNέα αποκάλυψη για τον Λιγνάδη – Είχε μηνυθεί και το 1984 για ασέλγεια\nΛήξης συναγερμού: Βρήκε κόμμα η Ραχήλ...


5 tips για να κάνεις τα ψώνια σου με σεβασμό στο περιβάλλον - Queen.gr\nSustainable shopper σημαίνει να ξέρεις το background αυτού που ψωνίζεις… Και όχι μόνο!\nΕίναι σαφές ότι η βιομηχανία της μόδας έχει «συνεισφέρει» σημαντικά στην καταστροφή του περιβάλλοντος. Δυστυχώς, τα εργοστάσια που παράγουν fashion items ρυπαίνουν τα νερά ή υπερφορτώνουν τις χωματερές με όλα αυτά μόνο απαρατήρητα να μην μπορούν να περάσουν.\nΤι μπορείς εσύ να κάνεις για αυτό το πρόβλημα; Φυσικά και δεν μπορείς να σταματήσεις ή να αλλάξεις τον τρόπο παραγωγής ρούχων και αξεσουάρ. Στο χέρι σου είναι, όμως, να επιλέγεις με προσοχή ό,τι μπαίνει στο καλάθι με τα ψώνια σου. Να γίνεις, δηλαδή, μία sustainable shopper.\nSustainable shopping για τον πλανήτη και… το πορτοφόλι σου\nΗ διαμόρφωση βιώσιμων αγοραστικών συνηθειών μπορεί να είναι το πρώτο βήμα για να αφήσεις το οικολογικό αποτύπωμά σου στον πλανήτη. Λάβε μόνο υπόψη σου πόσα ρούχα αγοράζεις κάθε χρόνο, πόσα άλλα χαρίζεις και πόσα ακόμη καταλήγεις… να πετάς. Συνειδητοποιείς πόσο βλάπτεις το περιβάλλον;\nΕκτός αυτού, όμως, το sustainable shopping μπορεί να ωφελήσει σημαντικά και την τσέπη σου. Ναι, ναι! Ψωνίζοντας συνετά, μετά από σκέψη και έρευνα, θα μπορείς να κάνεις και καλύτερη διαχείριση των οικονομικών σου, αλλά και να βγαίνεις κερδισμένη.\nΤώρα θα μου πεις… Πώς γίνεται στην πράξη το sustainable shopping; Τα πέντε tips που θα βρεις παρακάτω θα σε βοηθήσουν να μάθεις να ψωνίζεις με οικολογική συνείδηση εδώ και τώρα.\nTips για eco shopping\n#1 Αναζήτησε items που είναι φτιαγμένα από φυσικά, οργανικά υλικά\nΜην επιλέγεις, δηλαδή, συνθετικά ρούχα, καθώς κατά την κατασκευή τους στα εργοστάσια απελευθερώνονται πολύ βλαβερές ουσίες για το περιβάλλον.\n#2 Αγόρασε λιγότερα και καλύτερης ποιότητας items\nΌσο λιγότερα αγοράζεις περισσότερο καλό κάνεις στο περιβάλλον. Άσε που δεν ξοδεύεσαι κιόλας!\n#3 Επίλεξε second hand και vintage ρούχα\nΌταν αγοράζεις μεταχειρισμένα ρούχα τούς δίνεις ζωή, ενώ συγχρόνως τα κρατάς μακριά από χωματερές προστατεύοντας έτσι το περιβάλλον.\n#4 Πες «ναι» στη μεταποίηση\nΑν δεν χρειάζεσαι ένα παλιό φούτερ ή κάποιο άλλο item της γκαρνταρόμπας σου, δες πώς μπορείς να το μεταποιήσεις, ώστε να δημιουργήσεις ίσως και κάτι άλλο που είχες ανάγκη εδώ και καιρό.\n#5 Στήριξε τοπικές επιχειρήσεις\nΓιατί να μην ψωνίσεις από την boutique της γειτονιάς σου και να επιλέξεις ρούχα από ένα μεγάλο, fast fashion brand; Συνήθως, οι γειτονικές boutiques έχουν items από ελληνικές εταιρείες και όχι από το εξωτερικό, πράγμα που σημαίνει ότι δεν έχει γίνει μεγάλο ταξίδι για να φτάσει ένα ρούχο στο κατάστημα. Και μικρότερο ταξίδι σημαίνει λιγότερες εκπομπές διοξειδίου του άνθρακα.\nCover photo: @nawalbonnefoy


Τελετή Έναρξης Ε’ Διεθνούς Συνεδρίου Κυπριακής Αγιολογίας - ΕΚΚΛΗΣΙΑ ONLINE\nΤελετή Έναρξης Ε’ Διεθνούς Συνεδρίου Κυπριακής Αγιολογίας\nΑρχική » ΝΕΑ » Τελετή Έναρξης Ε’ Διεθνούς Συνεδρίου Κυπριακής Αγιολογίας\nΤου διακόνου Επιφανίου Παπαντωνίου-Άνοιξε τις πύλες του το απόγευμα της Τετάρτης, 12 Φεβρουαρίου 2020, το Ε΄ κατά σειρά Διεθνές Συνέδριο Κυπριακής Αγιολογίας, το οποίο διοργανώνεται κάθε δύο χρόνια από την Ιερά Μητρόπολη Κωνσταντίας και Αμμοχώστου και την Πολιτιστική Ακαδημία «Άγιος Επιφάνιος».\nΣτην εναρκτήρια τελετή που πραγματοποιήθηκε στον Μητροπολιτικό Ιερό Ναό του Αγίου Γεωργίου στο Παραλίμνι παρέστησαν οι Σεβασμιώτατοι Μητροπολίτες Σασίμων κ. Γεννάδιος (Ιεράρχης του Οικουμενικού Πατριαρχείου), Ζιμπάμπουε και Αγκόλας κ. Σεραφείμ (Ιεράρχης του Πατριαρχείου Αλεξανδρείας), Βόστρων κ. Τιμόθεος, έξαρχος του Πατριαρχείου Ιεροσολύμων στην Κύπρο οι οποίοι ανέγνωσαν το σεπτό μήνυμα της Α.Θ.Π. του Οικουμενικού Πατριάρχου κ.κ. Βαρθολομαίου, της Α.Θ.Μ του Πατριάρχου Αλεξανδρείας κ.κ Θεοδώρου και χαιρετισμό εκ μέρους της Α.Θ.Μ του Πατριάρχου Ιεροσολύμων κ.κ. Θεοφίλου αντίστοιχα, οι Πανιερώτατοι Μητροπολίτες Κιτίου κ. Νεκτάριος, Λεμεσού κ. Αθανάσιος και οι Θεοφιλέστατοι Επίσκοποι Καρπασίας κ. Χριστοφόρος ( εκπρόσωπος της Α.Μ. του Αρχιεπισκόπου Κύπρου κ.κ. Χρυσοστόμου), Αμαθούντος κ. Νικόλαος και Χύτρων κ. Λεόντιος, ο έντιμος Υπουργός Μεταφορών, Επικοινωνιών και έργων κ. Γιάννης Καρούσος εκπρόσωπος του Εξοχοτάτου Προέδρου της Κυπριακής Δημοκρατίας κ. Νικολάου Αναστασιάδη), οι Δήμαρχοι Παραλιμνίου κ. Θεόδωρος Πυρίλλης, Αγίας Νάπας κ. Χρίστος Ζαννέττου, Σωτήρας κ. Γεώργιος Τάκκας, Λευκονοίκου κα Ζήνα Λυσάνδρου Παναγίδη, ο βουλευτής Αμμοχώστου κ. Γεώργιος Κάρουλλας, ο Πρόεδρος της Ένωσης Κατεχομένων Κοινοτήτων Αμμοχώστου κ. Μιχάλης Τζιόρτας ο Αστυνομικός Διευθυντής Αμμοχώστου Ανώτερος Αστυνόμος Α’ κ. Γεώργιος Οικονόμου, εκ μέρους του Διοικητού της 7ης μηχανοκίνητης Ταξιαρχίας Πεζικού ο Ταγματάρχης κ. Παναγιώτης Κλεάνθους, εκπρόσωποι των λοιπών σωμάτων ασφαλείας, ο πανοσιολογιώτατος Αρχιμανδρίτης της Ιεράς Αρχιεπισκοπής Κύπρου π. Τριφύλιος, κληρικοί της Ιεράς Μητροπόλεως, ο Διευθυντής του Αρχιεπισκοπικού Γραφείου κ. Μιχαήλ Σπύρου, o πρώην Υπουργός Υγείας Δρ Τάκης Πελεκάνος, ο θεολόγος, Α΄ Λειτουργός Εκπαίδευσης και Επαρχιακός Επιθεωρητής Μέσης Εκπαίδευσης Λκας-Αμμ/στου κ. Μιχαλάκης Λοϊζίδης, ο Διευθυντής της Θεολογικής Σχολής Εκκλησίας Κύπρου Πρωτ. Κυπριανός Κουντουρής, επιθεωρητές Μέσης Εκπαίδευσης, ακαδημαϊκοί, εισηγητές του συνεδρίου, εκπαιδευτικοί και θεολόγοι, μέλη της Θρονικής Επιτροπής, εκπρόσωποι τοπικών οργανώσεων κ.α.\nΕξέφρασε τη βεβαιότητα ότι η τιμή της Θεοτόκου, βαθεία ριζωμένη στην ευσέβεια και συνείδηση του Κυπριακού λαού, στην Εκκλησία, στην τέχνη όπως αυτή αναπτύχθηκε στην Κύπρο, η ευσέβεια του λαού στο πρόσωπο της Παναγίας και άλλα εξειδικευμένα θέματα, θα αναδειχθούν μέσα από τις πλούσιες εισηγήσεις των ερευνητών που κλήθηκαν να αναπτύξουν μια από τις πολλές πτυχές του θέματος.\nΕυχαρίστησε όλους τους εισηγητές για την πρόθυμη ανταπόκρισή τους, τα μέλη της Οργανωτικής Επιτροπής για την όλη προεργασία καθώς επίσης και τους συνεργάτες του στην Ιερά Μητρόπολη για τα πρακτικά ζητήματα του συνεδρίου.\nΩφειλετικώς τέλος ευχαρίστησε τον Μακαριώτατο Αρχιεπίσκοπο Κύπρου κ.κ. Χρυσόστομο για το προσωπικό του ενδιαφέρον, τις Ιερές Μητροπόλεις, τις Ιερές Μονές και Ενορίες, το Βυζαντινό Μουσείο του Ιδρύματος Αρχιεπισκόπου Μακαρίου του Γ΄ όπου είναι τεθησαυρισμένες οι ιερές εικόνες για την παραχώρησή τους για την Έκθεση.\nΕκ μέρους της Οργανωτικής Επιτροπής προσφώνησε ο καθ. Συμεών Πασχαλίδης, Πρόεδρος του Τμήματος Ποιμαντικής και Κοινωνικής Θεολογίας Α.Π.Θ και Διευθυντής του Πατριαρχικού Ιδρύματος Πατερικών Μελετών.\nΑκολούθησαν ο χαιρετισμός της Α.Ε του Προέδρου της Κυπριακής Δημοκρατίας κ. Νίκου Αναστασιάδη, τον οποίο ανέγνωσε ο εκπρόσωπος του, έντιμος Υπουργός Μεταφορών, Επικοινωνιών και Έργων κ. Γιάννης Καρούσος και ο χαιρετισμός της Α.Μ. του Αρχιεπισκόπου Κύπρου κ.κ. Χρυσοστόμου τον οποίο ανέγνωσε ο Θεοφιλέστατος Επίσκοπος Καρπασίας κ. Χριστοφόρος, κηρύσσοντας και την έναρξη των εργασιών του συνεδρίου.\nΟι πρώτες δύο εισηγήσεις έγιναν από τους πανοσιολογιώτατο Αρχιμ. Αγαθόνικο Κυκκώτη, έφορο της Ιεράς Βασιλικής και Σταυροπηγιακής Μονής του Κύκκου ο οποίος ανέπτυξε το θέμα το οποίο φέρει και τον τίτλο του Συνεδρίου «Η τιμή της Θεοτόκου στην Κύπρο» και ο Σεβασμιώτατος Μητροπολίτης Σασίμων κ. Γεννάδιος με θέμα «Θεοτόκος: Κωνσταντινούπολη Κύπρος».\nΣτο τέλος Αρχιερείς, επίσημοι και λαός κατευθύνθηκαν προς τον παλαιό ναό του Αγίου Γεωργίου όπου έγιναν τα Εγκαίνια της Έκθεσης εικόνων της Θεοτόκου με τίτλο «Η ζωντανή παρουσία της Θεοτόκου στην Κύπρο δια των εικόνων της».\nΗ Έκθεση θα είναι ανοικτή για το κοινό μέχρι την Κυριακή, 29 Μαρτίου 2020.\nΣτον Μητροπολιτικό Ιερό Ναό του Αγίου Γεωργίου μέχρι και την Κυριακή, 16 Φεβρουαρίου 2020 θα τίθεται για προσκύνηση τεμάχιο ιερού λειψάνου του Οσίου Νεοφύτου του Εγκλείστου το οποίο μεταφέρθηκε εκ της ομώνυμης Ιεράς Μονής του Οσίου Νεοφύτου στην Πάφο.\n2 χρόνια πριν ΕΚΚΛΗΣΙΑ ΚΥΠΡΟΥ, ΝΕΑμητρόπολη κωνσταντίας\nΌσιος Συμεών Κτήτορας της Μονής Χιλανδαρίου Αγίου Όρους- 13 ΦεβρουαρίουΕΜΥ ΚΑΙΡΟΣ: Πρόγνωση- Έκτακτο δελτίο αύριο 13 Φεβρουαρίου- Άγιοι Ακύλας και Πρίσκιλλα\nΧειροτονήθηκε ο πρώτος πρεσβύτερος της Επίσκοπης Καρπασίας\nΣτου Οκτώβρη τον Ουρανό


Χαμός σε λεωφορείο: Σεξιστής οδηγός έβρισε χυδαία 2 γυναίκες (VIDEO) | Typosthes\nΚΟΙΝΩΝΙΑ 17/09/2020 07:52\nΧαμός σε λεωφορείο: Σεξιστής οδηγός έβρισε χυδαία 2 γυναίκες (VIDEO)\nΑπίστευτη χυδαία επίθεση από τον οδηγό που επιτέθηκε φραστικά σε δύο γυναίκες\nΜε χυδαίες εκφράσεις επιτέθηκε φραστικά ένας οδηγός λεωφορείου σε δύο γυναίκες. Ο ΟΑΣΑ έχει ξεκινήσει έρευνα για το περιστατικό, το οποίο έχει κυκλοφορήσει σε βίντεο. Σύμφωνα με το MEGA, το οποίο πρόβαλλε και το σχετικό βίντεο με τις χυδαίες εκφράσεις, πρόκειται για οδηγό λεωφορείου γραμμής στο Μαρούσι, με το περιστατικό να συμβαίνει το πρωί της Δευτέρας (14/9).\nΣοκ προκαλεί το βίντεο που είδε το φως της δημοσιότητας με έναν οδηγό λεωφορείου να επιτίθεται φραστικά σε γυναίκες επιβάτες της γραμμής. Όπως αναφέρει το MEGA υπήρξε καταγγελία από τις δύο γυναίκες, με τον ΟΑΣΑ να έχει ξεκινήσει έρευνα για το περιστατικό.\nΟ οδηγός φέρεται να ξεκινάει τη φραστική επίθεση σε μία επιβάτιδα που κρατάει δύο σακούλες και ψάχνει τη μάσκα της. Στην επόμενη στάση -σύμφωνα με το ρεπορτάζ του καναλιού- η γυναίκα κατεβαίνει από το λεωφορείο και μία άλλη επιβάτης πηγαίνει προς το μέρος του οδηγού για να του ζητήσει εξηγήσεις.\n«Δεν είχατε δικαίωμα να βρίσετε την κοπέλα», του λέει χαρακτηριστικά και η απάντηση του οδηγού έρχεται με αχαρακτήριστες εκφράσεις.


"Οχι" των Τούρκων στην "ελληνική βοήθεια" για το F - 16 που ψάχνουν στη Χίο - OnAlert.gr\n"Οχι" των Τούρκων στην "ελληνική βοήθεια" για το F - 16 που ψάχνουν στη Χίο\n18.04.2014 | 20:20\nΜε τον τίτλο «Απορρίψαμε την πρόταση της Αθήνας για βοήθεια» η εφημερίδα STAR της Τουρκίας γράφει ότι ο Υπουργός Άμυνας της Τουρκίας,κ. Ismet Yilmaz, στην τηλεφωνική συνδιάλεξη με τον Έλληνα ομόλογο του κ. Δημ. Αβραμόπουλο του απάντησε κατ αρχήν αρνητικά όταν τον ενημέρωσε για την πρόθεση της Αθήνας να προσφέρει βοήθεια στις έρευνες για την ανάσυρση του τουρκικού μαχητικού αεροσκάφους, που είχε πέσει στο Αιγαίο πριν από 18 χρόνια.\nΣυγκεκριμένα ο κ. Ismet Yilmaz,φέρεται να είπε ότι η Τουρκία συνεχίζει τις έρευνες όπως τις σχεδίασε και ότι σ΄ αυτή τη φάση δε χρειάζεται οποιαδήποτε επιπρόσθετη υποστήριξη. Η εφημερίδα Posta γράφει ότι ο κ. Δημήτρης Αβραμόπουλος πρότεινε βοήθεια στην Τουρκία και ο Τούρκος ομόλογός του κ. Ismet Yilmaz έδωσε την εξής απάντηση: «Αυτή τη στιγμή δε χρειαζόμαστε κάποια υποστήριξη. Εκτιμούμε την ευγενική πρόταση σας>>.\nΝα σημειωθεί ότι την πρόθεση της Αθήνας να βοηθήσει την Τουρκία στις έρευνες είχε διατυπώσει αρχικά ο Υπουργός Εξωτερικών κ Ευάγγελος Βενιζέλος.\nΡίχνουν και το ρομπότ «Λέοντας της Θάλασσας»\nΣτο μεταξύ η εφημερίδα Posta και με τον τίτλο «Τον αγνοούμενο Τούρκο πιλότο θα αναζητήσει ρομπότ» γράφει ότι σορός του πιλότου Nail Εrdogan του F- 16, που είχε πέσει στις 8 Οκτωβρίου του 1996 σε αερομαχία με ελληνικά αεροσκάφη,νότια της Χίου, δε βρέθηκε εδώ και 18 χρόνια. Δύο πλοία των ναυτικών δυνάμεων και μια τορπιλάκατος συνεχίζουν τις έρευνες. Επίσης, χθες έλαβε μέρος στις έρευνες και το πλοίο διάσωσης TGC Ιsin (φωτογραφία) To υποβρύχιο ρομπότ «Λέοντας της Θάλασσας», που βρίσκεται στο πλοίο TGC Ιsin, θα πραγματοποιήσει έρευνες στο βυθό της θάλασσας.\nTags: TΟΥΡΚΙΑ,F- 16,ΧΙΟΣ,ΕΡΕΥΝΕΣ,ΔΕΛΤΙΟ,


Μα πως πέρασαν έτσι τα χρόνια και να που η Ελένη θα πάει στην Τρίτη Δημοτικού και η Έλλη θα πάει στο νηπιαγωγείο! Τώρα που η Έλλη τελειώνει τον παιδικό σταθμό είναι σαν να κλείνει ένας κύκλος για πάντα! Και μπορεί να έχω ξαναζήσει όλο το σκηνικό με την «αποφοίτηση» από τον παιδικό σταθμό (και μάλιστα από τον ίδιο) όταν τελείωσε η Ελένη μου, αλλά η συγκίνηση είναι εξίσου μεγάλη, ίσως και μεγαλύτερη γιατί τώρα ξέρω ότι δεν θα το ζήσω κι άλλη φορά!\nΤο κορίτσια μου μεγαλώνουν και κάποιες φορές τρέχω να προλάβω τις εξελίξεις, τα χάδια και οι αγκαλιές αρχίζουν να μειώνονται, τα πατούσια της Έλλης γίνονται πια πατούσες (για της Ελένης ας μη συζητήσουμε με 35 Νο παπούτσι), τα μικρά χεράκια δύσκολα πια κλείνονται στη δική μου παλάμη, ακόμα και να τις σηκώσω αγκαλιά δυσκολεύομαι! Κι από τη μια πλευρά χαίρομαι γιατί σιγά σιγά τα παιδιά μου γίνονται όλο και πιο ανεξάρτητα, με χρειάζονται όλο και λιγότερο για να ικανοποιήσω βασικές τους ανάγκες και γενικά συνεννοούμαστε και επικοινωνούμε καλύτερα.\nΌμως έχω και μια γλυκιά στενοχώρια που σε λίγο δεν θα χωράνε πια να τις κλείσω στην αγκαλιά μου, που δεν θα με έχουν τόση ανάγκη, που θα έχουν νέα ενδιαφέροντα και νέους φίλους. Ας είναι, σημασία έχει μόνο να γίνουν δυνατές κι ανεξάρτητες, να ανοίξουν τα φτερά τους και να πετάξουν όσο ψηλότερα μπορούν, να πραγματοποιήσουν όλα τα όνειρά τους. Κι εγώ με τον μπαμπά τους θα είμαστε πάντα δίπλα τους, να τις στηρίζουμε και να τις αγαπάμε όποιο δρόμο κι αν ακολουθήσουν, όποιες αποφάσεις κι αν παίρνουν στη ζωή τους και γενικώς ό,τι κι αν συμβεί!\nΑυτό το τελευταίο τους το λέω συνέχεια! «Ότι κι αν συμβεί θα σας αγαπώ» και η Ελένη έχει ήδη αρχίσει να ρολάρει τα μάτια της και να λέει με ύφος «μας το έχεις ξαναπεί μαμά», όμως εγώ θέλω να χαραχτεί βαθιά στο μυαλό τους και στην καρδιά τους και να μην το ξεχάσουν ποτέ!\nΈχει μεγάλη αξία να το νιώθουν, να συντροφεύει τις σκέψεις τους ακόμα κι όταν θα είναι πια μεγάλες! Πείτε το κι εσείς όσο πιο συχνά μπορείτε στα παιδιά σας, κι ας ρολάρουν τα μάτια τους όπως η Ελένη!\nJuly 13, 2018 at 12:09 am Reply


Διαστάσεις: Μαγική συνταγή δεν υπάρχει\nΗ πρώτη αποκάλυψη για την Εστέρ Ντιφλό όταν πήγε στο ΜΙΤ το 1995 να κάνει μεταπτυχιακά ήταν το χάσμα ανάμεσα στους δύο κόσμους. Στην πατρίδα της, τη Γαλλία, είχε συνηθίσει να την αγνοούν πλήρως. Και φτάνει σε μια χώρα όπου η ιεραρχία δεν παίζει κανέναν ρόλο. Κανέναν δεν ενδιαφέρει αν είσαι φοιτητής ή αν ήρθες την προηγουμένη από μια άλλη χώρα. Αν έχεις κάτι να πεις, αν έχεις μια ιδέα, σε ακούνε. Εντάξει, το φαγητό δεν είναι τόσο καλό. Και ο κόσμος έχει έμμονη ιδέα με την τελειότητα. Αν μεγαλώνεις ένα παιδί, πρέπει να είναι το τέλειο παιδί. Πρέπει να πάει στο τέλειο σχολείο και αργότερα να είναι υπόδειγμα στη δουλειά του. Η Ντιφλό ασχολείται τελευταία με αυτά, γιατί όπου να 'ναι γεννάει και το παιδί της θα είναι αμερικανός πολίτης.\nΜόλις 39 ετών, η Ντιφλό είναι μια ταλαντούχα οικονομολόγος και μια παθιασμένη γυναίκα. Για πολλούς είναι η μεγαλύτερη διανοούμενη της Γαλλίας. Εχει περάσει πολλά χρόνια ταξιδεύοντας στην Ινδία και την Αφρική, συναντώντας χωρικούς που ζουν με ένα δολάριο την ημέρα και ψάχνοντας πώς μπορούν να λειτουργήσουν τα προγράμματα κατά της φτώχειας. Σήμερα διδάσκει στο ΜΙΤ την αντιμετώπιση της φτώχειας. Σε τι συμπέρασμα έχει φτάσει λοιπόν: η βοήθεια είναι χρήσιμη, όπως λέει ο παλιός της καθηγητής Τζέφρι Σακς, ή περιττή, όπως υποστηρίζουν μερικοί οικονομολόγοι; Δύσκολη η απάντηση. Ο πατερναλισμός - λέει σε συνέντευξή της στους «Φαϊνάνσιαλ Τάιμς» - μπορεί να παίξει έναν χρήσιμο ρόλο στο να ωθήσει τους φτωχούς να κάνουν μερικές βασικές επιλογές στους τομείς της υγείας και της εκπαίδευσης. Στις δυτικές κοινωνίες, το νερό βγαίνει καθαρό από τη βρύση κι έτσι δεν χρειάζεται να αναρωτηθούμε αν πρέπει να το βράσουμε ή να του προσθέσουμε χλώριο. Οι φτωχοί, όμως, πρέπει όλη την ημέρα να σκέφτονται. Υπάρχει πάντα ο κίνδυνος να φτάσουν σε λάθος συμπέρασμα. Αλλά ακόμη κι αν δεν κάνουν λάθος, στο τέλος της ημέρας έχουν εξαντλήσει όλη τη διανοητική τους ενέργεια για να λύσουν προβλήματα που δεν είναι ενδιαφέροντα.\nΕνα άλλο ζήτημα που έχει συζητηθεί πολύ τα τελευταία χρόνια είναι κατά πόσον η φτώχεια θα εξαλειφθεί με την ενίσχυση των γυναικών. Κάποιες έρευνες δείχνουν ότι η ανάθεση ηγετικών καθηκόντων στις γυναίκες, στα επαρχιακά συμβούλια της Ινδίας για παράδειγμα, αυξάνει τις πιθανότητες τα παιδιά να τρέφονται καλύτερα και να λαμβάνουν καλύτερη εκπαίδευση. Αλλά η Ντιφλό είναι επιφυλακτική. Κάτι τέτοιο μπορεί να βοηθήσει, λέει, όμως από μόνο του δεν είναι αρκετό. Αλλωστε, το να δίνεις περισσότερα στις γυναίκες σημαίνει ότι τα παίρνεις από τους άνδρες. Κι αυτό δεν είναι κατ' ανάγκην καλό...\nΜε άλλα λόγια, η γαλλίδα καθηγήτρια πολλές απαντήσεις δεν έχει. Μερικές λύσεις λειτουργούν καλύτερα από άλλες: η εκστρατεία υπέρ του εμβολιασμού των παιδιών στα ινδικά χωριά πηγαίνει καλά. Μαγική συνταγή όμως για τη φτώχεια δεν υπάρχει.


[zitsagate] Νέα του Δήμου Ζίτσας & Ηπείρου: Την Κυριακή 18 Οκτωβρίου 2015 οι 16οι «Ορεινοί αγώνες Λύγγου»…\nΤην Κυριακή 18 Οκτωβρίου 2015 οι 16οι «Ορεινοί αγώνες Λύγγου»…\nΟρεινό τρέξιμο – Ορεινή ποδηλασία - Μεικτό αγώνισμα ορεινού τρεξίματος. Το αναλυτικό πρόγραμμα & οι λεπτομέρειες.\nΟ Εξωραϊστικός Σύλλογος Λύγγου «Η Αγία Τριάδα», σε συνεργασία με τον Δήμο Ζίτσας, τον Αθλητικό Ποδηλατικό Σύλλογο Πτολεμαΐδας ΑΣΣΟ και τον Σύλλογο Δρομέων Ιωαννίνων, διοργανώνουν τους 16ους «Ορεινούς Αγώνες Λύγγου 2015», την Κυριακή 18 Οκτωβρίου 2015.\nΟι αγώνες θα διεξαχθούν στο χωριό Λύγγος του Δήμου Ζίτσας (Ν. Ιωαννίνων), στην κλειστή ορεινή διαδρομή «Λ3», μήκους 6.150μ και υψομετρικής διαφοράς 221μ, η οποία χαρακτηρίζεται από μεγάλη ποικιλομορφία εδάφους και φυσικού τοπίου.\nΑναλυτικά, οι Αγώνες θα περιλαμβάνουν τα εξής αθλήματα: …\n1. Ορεινό τρέξιμο – 3 γύροι. Συνολική απόσταση:18,450μ. (εκκίνηση: 9:00πμ)\n2. Ορεινό τρέξιμο – 2 γύροι. Συνολική απόσταση:12,300μ. (εκκίνηση: 9:15πμ)\n3. Ορεινό τρέξιμο – 1 γύρος. Συνολική απόσταση:6,150μ. (εκκινηση: 9:30πμ)\n4. Ορεινή ποδηλασία (διασυλλογικό αγώνα ορεινής ποδηλασίας παίδων και παμπαίδων) 1 γύρος (εκκίνηση 11:30πμ)\n5. Ορεινή ποδηλασία αγώνας open – 4 γύροι. Συνολική απόσταση:24,600μ. (εκκίνηση: 12:00πμ)\n6. Μεικτό αγώνισμα ορεινού τρεξίματος (3 γύροι) και ορεινής ποδηλασίας (4 γύροι). Συνολική απόσταση:43,050μ.\nΠροσέλευση για όλα τα αγωνίσματα: 1 ώρα πριν από την έναρξή τους, αντίστοιχα.\nΗ αφετηρία - τερματισμός των δρομικών και ποδηλατικών αγωνισμάτων θα βρίσκεται στην Πάνω Χώρα Λύγγου, δίπλα στο παλαιό Δημοτικό Σχολείο.\nΘα υπάρχουν 2 σταθμοί ανεφοδιασμού (με νερό, ισοτονικό ρόφημα και στερεή τροφή): ο 1ος στην αφετηρία – τερματισμό και ο 2ος στο 3,800μ περίπου, της διαδρομής. Θα υπάρχουν, τη μέρα των αγώνων, πρόσθετα τεχνικά εμπόδια στη διαδρομή, τοποθετημένα με ασφαλή τρόπο για τους αθλητές. Κατά μήκος της «Λ3» θα υπάρχουν σταθμοί ασφάλειας στελεχωμένοι από εκπαιδευμένους εθελοντές. Για τους δρομείς θα είναι προαιρετικά η χρήση υδροδοχείου μέσης και ράβδων πεζοπορίας. Για τους ποδηλάτες θα είναι υποχρεωτικά η χρήση προστατευτικού κράνους και προστατευτικών γαντιών. Όλοι οι αθλητές θα πρέπει να υπακούουν στις υποδείξεις των κριτών των αγώνων.\nΚάθε αθλητής θα λάβει μέρος με δική του ευθύνη έχοντας υποβάλλει ηλεκτρονικά την δήλωση συμμετοχής του που θα βρει στο http://lyggosrace.blogspot.gr/ απο 8 Οκτωβρίου 2015 μέχρι 16 Οκτωβρίου 2015. Για τους αθλητές κάτω των 18 ετών θα είναι απαραίτητη η υποβολή υπεύθυνης δήλωσης συγκατάθεσης από τους κηδεμόνες τους.\nΟι αγώνες θα υποστηριχθούν από επαρκείς δυνάμεις του Σώματος Εθελοντών Σαμαρειτών Διασωστών και Ναυαγοσωστών Ιωαννίνων, της Ένωσης Ραδιοερασιτεχνών Ιωαννίνων, του 1ου Συστήματος Προσκόπων Ιωαννίνων, του Εξωραϊστικού Συλλόγου Λύγγου, του Δήμου Ζίτσας και της ΕΛ.ΑΣ. Επίσης, θα ενισχυθούν υγειονομικά από το Ε.Κ.Α.Β. Ιωαννίνων ή την 8η Μ/Π ΤΑΞΙΑΡΧΙΑ.\nΤο κόστος συμμετοχής στα αγωνίσματα του ορεινού τρεξίματος, της ορεινής ποδηλασίας και του μεικτού αγωνίσματος είναι 5 ευρώ ανά αθλητή.\nΕπίσης, παραλαβή αριθμών και καταβολή αντιτίμων συμμετοχής θα γίνουν το Σάββατο 17/10/15, το διάστημα 17.00 – 21.00, στην καφετέρια "Planet", στην πλατεία Δημητρίου Χατζή 1, στους Αμπελόκηπους Ιωαννίνων, τηλ.26510 34036.\nΚάθε αθλητής, μετά τη λήξη του αγωνίσματος του θα παραλαμβάνει αναμνηστικό μετάλλιο. Επίσης, θα δικαιούται ελαφρύ γεύμα επιδεικνύοντας τον αριθμό του.\nΜε την ολοκλήρωση των αγωνισμάτων θα ακολουθήσουν οι βραβεύσεις. Για τα αγωνίσματα του ορεινού τρεξίματος θα βραβευθούν οι τρεις πρώτοι αθλητές κάθε αγωνίσματος, ανδρών και γυναικών αντίστοιχα. Για την ορεινή ποδηλασία θα υπάρξουν οι κατηγορίες: κάτω των 18 ετών (γεννημένοι έως το 1996 ), 19-39 ΑΝΤΡΩΝ (γεννημένοι από 1995-1976) και 40+ ΜΑΣΤΕΡ ( γεννημένοι από 1975). Για να υφίσταται κατηγορία ο ελάχιστος αριθμός αθλητών να είναι 5. Στο μικτό αγώνισμα θα βραβευθούν οι τρεις πρώτοι αθλητές. Θα υπάρξουν δώρα για τους νικητές!


Unity - Vegan Documentary - VeganWorld.gr\n2015 ‧ Educational/Documentary ‧ 2h 20m\nΠαρά την εμφάνιση της επιστήμης, της λογοτεχνίας, της τεχνολογίας, της φιλοσοφίας, της θρησκείας κ.ο.κ., κανένα από αυτά δεν έχει σταματήσει την ανθρωπότητα από το να σκοτώνει ο ένας τον άλλον, τα ζώα και τη φύση. Το UNITY είναι μια ταινία για το γιατί δεν μπορούμε να συμφιλιωθούμε, ακόμα και μετά από τόσες χιλιάδες χρόνια.\nΟ συγγραφέας-σκηνοθέτης Shaun Monson στρατολόγησε 100 αφηγητές για να βοηθήσουν να κάνει ένα ντοκιμαντέρ για την πνευματική αναβάθμιση της ανθρωπότητας.\nΤο UNITY είναι μια επίμονη έκκληση για μεγαλύτερη ανθρώπινη κατανόηση και τέλος στη βία και τον πόλεμο. Ο Monson χωρίζει την ταινία σε κεφάλαια όπως το “Cosmic”, το “Body” και το “Heart”. Αυτές οι ετικέτες προορίζονται στο να προσεγγίσουν την πιθανή πνευματική πρόοδο της ανθρωπότητας κατά μήκος μιας πορείας από την άγνοια στην φώτιση. Αρχικά η ταινία επικεντρώνεται στην κοσμική προέλευση του σύμπαντος, δίνοντας έμφαση στα μοναδικά χαρακτηριστικά του πλανήτη μας και στην κοινή κληρονομιά της ζωής στη γη, που κάνει τους ανθρώπους και τα άλλα όντα “Όχι ίδια, αλλά ίσα” .\nΑφηγούνται 100 διασημότητες , συμπεριλαμβανομένων των Deepak Chopra, Marion Cotillard, Dr. Dre, Ellen DeGeneres, Ben Kingsley, Helen Mirren και Joaquin Phoenix (που έφτιαξαν μαζί το ντοκιμαντέρ του Monson’s Earthlings και Dominion)


Πολίτης – Οπλίτης: Το αθάνατο, διαχρονικό πρότυπο του Έλληνα – ΒΙΝΤΕΟ | ΧΡΥΣΗ ΑΥΓΗ\n← Όταν κατακρεουργείται η δεοντολογία\nΝ.Δ. – ΣΥΡΙΖΑ στην ίδια ανθελληνική πορεία →\n27/04/2013 · 14:32\nΠολίτης – Οπλίτης: Το αθάνατο, διαχρονικό πρότυπο του Έλληνα – ΒΙΝΤΕΟ\nΟ οπλίτης στην αρχαιότητα, ο στρατιώτης δηλαδή του πεζικού με βαρύ οπλισμό που πολεμούσε σε σχηματισμό φάλαγγας, ήταν ο κατεξοχήν πολεμιστής της κλασικής Ελλάδας. Ήταν βαριά οπλισμένος με δόρυ, θώρακα και μεγάλη ασπίδα. Το όνομα οπλίτης (ὁπλίτης) προέρχεται από την ονομασία της μεγάλης στρογγυλής ασπίδας (ὅπλον). Για την προστασία του σώματος, αρχικά, οι οπλίτες φορούσαν κωδωνόσχημο θώρακα, ο οποίος λόγω της μονοκόμματης κατασκευής του, περιόριζε σημαντικά την ευκινησία του οπλίτη. Για αυτό, υιοθετήθηκε ο λινοθώρακας, ο οποίος προσέφερε μεγάλη ευκινησία και ποικιλία κινήσεων (απαραίτητη για την εκτέλεση του ωθισμού), καθώς και υψηλά επίπεδα προστασίας. Ο κωδωνόσχημος θώρακας, ήταν μπρούτζινος, ενώ ο λινοθώρακας έφερε ορειχάλκινες φολίδες. Για να προστατεύσουν τα πόδια από τα γόναταέως τον αστράγαλο, χρησιμοποιούσαν περικνημίδες από ορείχαλκο. Οι ασπίδες των οπλιτών ήταν μεγάλες ( 1 μέτρο διάμετρος), κατασκευασμένες από ξύλο, φέροντας όμως μεγάλη ορειχάλκινη επένδυση. Τα πολεμικά όπλα τους ήταν ένα μακρύ δόρυ 2-3 μέτρα σε ύψος και ένα κοντό ( 40-50 εκ.) σιδερένιο ξίφος.Πολλές φορές, διέθεταν και εφεδρικά ξίφη.\nΑντί να αγωνίζονται οι στρατιώτες σώμα με σώμα,όπως γινόταν τα παλαιότερα χρόνια, οι οπλίτες αγωνίζονταν σε σχηματισμό φάλαγγας. Αυτό σήμαινε πολεμιστές παρατεταγμένους κατά μέτωπο σε διάφορες σειρές, οπλισμένους με ακόντια και ασπίδες. Παραταγμένοι έτσι οι στρατιώτες, αποτελούν ανυπέρβλητο φραγμό για τις εχθρικές επιθέσεις. Η φάλαγγα μπορούσε να χρησιμοποιηθεί για να διασπάσει την εχθρική παράταξη. Οι στρατιώτες της φάλαγγας ήταν πολύ καλά εκπαιδευμένοι κι είχαν απόλυτη πειθαρχία. Ο κάθε στρατιώτης προστατευόταν από την δική του ασπίδα και από την ασπίδα του στρατιώτη στα δεξιά του. Η ελληνική φάλαγγα περιελάμβανε πλήθος οπλιτών. Είχε βάθος 8 ή 12 ζυγών (ήταν το ισχυρότερο, αλλά και το πιο βραδυκίνητο τμήμα κάθε στρατού). Αξιολογότερες φάλαγγες ήταν η Σπαρτιατική, η Θηβαϊκή και η Μακεδονική.\nΔιαβάστε περισσότερα: http://www.xryshaygh.com/index.php/enimerosi/view/poliths-opliths-to-athanato-diachroniko-protupo-tou-ellhna#.UXvEGbWePRM#ixzz2RfNLbgDg\nComments Off on Πολίτης – Οπλίτης: Το αθάνατο, διαχρονικό πρότυπο του Έλληνα – ΒΙΝΤΕΟ\nTagged as ΠΟΛΙΤΗΣ ΟΠΛΙΤΗΣ


Self-love: Συμβουλές από την ηθοποιό Maya Rudolph - Madame Figaro\nSelf-love: Συμβουλές από την ηθοποιό Maya Rudolph\nΓια την ηθοποιό και κωμικό Maya Rudolph, το γέλιο, είναι το μυστικό της για μια ισορροπημένη και ευτυχισμένη ζωή.\nΜοιράζεται μαζί μας 17 self-care συμβουλές που ακολουθεί και την βοηθούν να διατηρεί τις ισορροπίες.\n1. Τα μέσα κοινωνικής δικτύωσης αποπροσανατολίζουν την αίσθηση ευεξίας μου, και έτσι τα αποφεύγω.\n2. Ο ορισμός μου για μια ημέρα αφοσιωμένη στην ψυχική υγεία είναι να κάνω ένα χαλαρωτικό ντους.\n3. Επίσης, χαλαρώνω με ένα σταυρόλεξο.\n4. Βρες ένα μέρος που σε κάνει να νιώθεις ευτυχισμένη. Το δικό μου μέρος όπου νιώθω ευτυχισμένη είναι η Νέα Υόρκη.\n5. Στις καλές μέρες, αντιμετωπίζω την απόρριψη με το να την ξεχνάω και να νιώθω ευγνωμοσύνη; στις κακές μέρες, αντιμετωπίζω την απόρριψη με ένα παγωτό.\n6. Προσπαθώ να εξασκώ την ευγνωμοσύνη κάθε μέρα για να κρατάω τις ισορροπίες.\n7. Η γυμναστική που επιλέγω για να ηρεμίσω είναι η yoga.\n8. Όταν νιώθω αγχωμένη πριν κοιμηθώ το βράδυ, διαβάζω ένα βιβλίο.\n9. Η μητρότητα κάνει τα πράγματα πιο ξεκάθαρα.\n10. Όταν δεν νιώθω καλά, στρέφομαι στο γράψιμο.\n11. Όταν με πιάνω να μιλάω αρνητικά στον εαυτό μου, κάνω ένα reset υπενθυμίζοντας στον εαυτό μου πολλά θετικά πράγματα.\n12. Η καλύτερη συμβουλή που μου έχουν δώσει είναινα μαθαίνεις όλες τις πληροφορίες σχετικά με μια κατάσταση πριν αποφασίσεις να θυμώσεις (η τεχνική του fofo: find out before you freak out).\n13. Όταν θέλω θετική ενέργεια βάζω αυτό το τραγούδι: “Don’t You Worry ’Bout a Thing,” του Stevie Wonder.\n14. Αντιμετωπίζω το στρες με τη μέθοδο αναπνοής 4-7-8.\n15. Το βιβλίο από το οποίο έμαθα πολλά είναι το “Bird by Bird,” της Anne Lamott.\n16. Ο αγαπημένος μου τρόπος να βρίσκω ισορροπία είναι ο διαλογισμός.\n17. Το μάντρα μου για ψυχική υγεία είναι “Να είσαι παρών στο τώρα”.\nAffirmations: Πώς θα σε βοηθήσουν να αλλάξεις τη ζωή σου, σύμφωνα με τον ψυχολόγο\nSelf-love: 4 βήματα για να αγαπήσεις περισσότερο τον εαυτό σου\nΤι είναι η αυτοσυμπόνοια και γιατί “νικάει” την αυτοεκτίμηση; O ψυχολόγος εξηγεί\nΕργασία: Πώς η πανδημία επηρέασε τη ψυχική υγεία των εργαζομένων, σύμφωνα με τον ψυχολόγο


06/05/2018, 09:17 27\nΤην παράσταση στο χθεσινό επεισόδιο της κωμικής τηλεοπτικής εκπομπής SNL έκλεψε η πορνοστάρ Στόρμι Ντάνιελς, που εμφανίστηκε σε σκετσάκι να συνομιλεί τηλεφωνικά με τον πρώην εραστή της και πρόεδρο τον ΗΠΑ «Ντόναλντ Τραμπ» (τον οποίο υποδυόταν φυσικά ο απολαυστικός Άλεκ Μπόλντουιν).\nΣτο εναρκτήριο σκετς της εκπομπής, ο «Τραμπ» δίνει εντολή στον δικηγόρο του, «Μάικλ Κοέν» - που υποδύεται ο Μπεν Στίλερ - να καλέσει την χυμώδη πρωταγωνίστρια ερωτικών ταινιών για να λυθεί «μια και καλή» η δικαστική διαμάχη στην οποία έχουν εμπλακεί τα τρία πρόσωπα. Ωστόσο, όταν ακούει την παλιά του αγαπημένη, ο Αμερικανός πρόεδρος «κόβει» με συνοπτικές διαδικασίες τον Κοέν από τη γραμμή και αναλαμβάνει ο ίδιος να πείσει την Στόρμι να αποσύρει τη μήνυση, φροντίζοντας φυσικά να... φλερτάρει και λίγο μαζί της.\n«Τι θα χρειαστεί για να τελειώνουμε με αυτήν την υπόθεση», ρωτά ο «Τραμπ» την πορνοστάρ για να λάβει την εξής απάντηση: «Μια παραίτηση».\n«Οι πρόεδροι είναι σαν τις πορνοστάρ, όταν μπλέξεις σε αυτόν τον κλάδο είναι δύσκολό μετά να ασχοληθείς με οτιδήποτε άλλο», απαντά ο «Τραμπ».\nΠάντως η 39χρονη ήταν απόλυτα ειλικρινής με τον πρώην εραστή της σχετικά με τις προθέσεις της, αφού φρόντισε να τον προειδοποιήσει ότι έρχεται... καταιγίδα (λογοπαίγνιο με το όνομά της) παρότι εκείνος εξακολουθεί να μην πιστεύει στην κλιματική αλλαγή.\nΟι άνθρωποι που πολεμάνε τον Τραμπ, μας πλασάρουν το συγκεκριμένο περιστατικό σαν κάτι μη αποδεκτό και πρέπει να πέσουμε να τον φάμε, όταν επίσης οι ίδιοι άνθρωποι θέλουν ουδέτερα φύλα, υιοθεσία από ομόφυλα ζεύγη κλπ κλπ.\nΠολύ γελοίο σοου\nΚαμιά σχέση με τους δικούς μας κωμικούς. Ο Μητσικώστας θα έβγαζε γέλιο ενώ αυτός ο Μπόλντουιν πολυ σαχλος. Κ αυτή πολύ φτηνιαρα μπροστά στην μελάνια η νύχτα με την μερα\nΠροεδράρα, δώσε πόνο στην παρακμή της πολιτικής ορθότητας.\nΠήδηξε ένας λεφτας μια βιζιτου... αντε πάμε παρακάτω...\nΡε φίλε FBI μην γίνεσαι φερέφωνο των δημοκρατικών. Και εγώ έκανα το λάθος να ψηφίσω τον Ομπάμα αλλά τώρα έχω συνέλθει από την πλύση εγκεφάλου αλλά εσύ φαίνεται ακόμα τρως το παραμύθι. Απλά να σου πω ότι όποιον θέλουν τα ΜΜΕ Αμερική εσυ ψήφισε τον αντίπαλο. Φιλικά στο λέω ότι το CNN δεν θέλει το καλό σου. Και άντε σου λέω διώχνεις τον Τραμπ μετά ποιος θα έρθει που δεν θα είναι υποχείριο του κατεστημένου; Και πες βρίσκεις έναν που γουστάρεις μετά τι θα γίνει; Θα ανοίξει τα σύνορα, θα ενισχύσει το outsourcing και βασικά θα συνεχίσει το σχέδιο Ομπάμα που ήταν η διάβρωση της μεσαίας τάξης. Απλά να σου πω ότι στις εταιρείες μέσα και εκεί που δουλεύω εγώ δεν γουστάρουν που έχει πέσει η ανεργία και έχουν απαιτήσεις οι εργαζόμενοι. Στο Human Resources βρίζουν που δεν μπορούν εύκολα να δώσουν βίζες και πρέπει να βρουν Αμερικανούς με απαιτήσεις. Αυτά τα ξέρω από μέσα και όλοι λένε ότι φταίει ο Τραμπ. Δηλαδή το σχέδιο που εσύ υποστηρίζεις είναι η εξαθλίωση των εργαζομένων. Ο Τραμπ έχει χίλια κακά αλλά ένα βλέπω ότι είναι πατριώτης και ναι μεν κοιτάζει το συμφέρον του αλλά σκέφτεται και τον μέσο Αμερικανό. Επίσης να ξέρεις ότι στο κονγκρεσο όλοι είναι εναντίον του γατι δέχονται πιέσεις από το κατεστημένο. Δεν είναι εύκολο από την μια μέρα στην άλλη να αλλάξει την κατάσταση μόνος του ο πρόεδρος. Μέχρι χτες όλοι έλεγαν ότι ήταν διακοσμητικό ο Ομπάμα και απλά έκανε ότι του έλεγαν. Ξαφνικά με τον Τραμπ όλοι τον βρίζουν επειδή παλεύει να αλλάξει κάτι και να τηρήσει τις υποσχέσεις του! Για ότι εσυ φωνάζεις αυτά έχει πει όμως προεκλογικά! Αν δεν κλείσει τα σύνορα και δεν διώξει παράνομους και δεν τα βάλει με την Κίνα τότε ποιος ο λόγος να κάνουμε εκλογές; Εμείς ψηφίσαμε συγκεκριμένα πράγματα και καθημερινά μας δικαιώνει. Εγώ δεν ψήφισα να δίνει επιδόματα σε μπεκριδες μαύρους ούτε ψήφισα να γεμίσει η Αμερική δολοφόνους παράνομους από το Μεξικό. Και σήμερα διάβασα ότι ξανά εκβιάζει το κονγκρεσο για να περάσουν τον νόμο για το τείχος. Απλά το κατεστημένο που περνάει τα ναρκωτικά από εκεί δεν το δέχεται και παλεύει με νύχια και με δόντια.\nF.B.I. (Garden State)\nΓειά σου γείτονα! Κοίταξε φίλε, ιδεολογικά, ως μορφωμένος άνθρωπος, με ενδιαφέρον για τις επιστήμες και το περιβάλλον, δεν θα μπορούσα ποτέ να ψηφίσω Trump. As simple as that. Δεν με ενοχλεί το policy του Trump για τους μετανάστες.\nΔηλαδή για τις επιστήμες και το περιβάλλον ψήφισες την Κλίντον; Τώρα πλάκα μας κανείς έτσι;\nχαχαχα να δειτε οτι το αλανι ο τραμπ θα στειλει αυτη την βιζιτου φυλακη ... παει για μαλλια η [...] αλλα θα βγει κουρεμενη\nΓέρασε η [...] δεν την [...] κανείς και κάνει ότι κάνει μπας και βγάλει κάνα φράγκο για να αγοράσει κάνα ζευγάρι γόβες.\nΛυσσαξτε γατάκια.Ετσι να κλαίτε όλη μέρα.Θα φάτε καλά όμως [...].\nΕ μεγάλε, αυτό είναι το δικό μου nickname! Βρες άλλο.\nΟι μοναχοφάηδες σκυλιάσανε\nΣιγά μήπως κάτι άεργοι και τεμπέληδες προοδευτικίζοντες παρλαπιπιάδες χρόνια εθισμένοι στις κουβέντες του προοδευτικού καφενέ , ενοχλήσουν τον εκλεγμένο πρόεδρο των HΠΑ. Χάσανε κάποιοι απ αυτούς το δημόσιο χρήμα ( έχουν ίσως σειρά και άλλοι να το γευτούν ) και για τούτο σκυλιάσανε και αληχτάνε σαν σκυλιά κλαφουνιασμένα. Να φάνε και άλλοι είναι το σωστό, όχι όλο οι ίδιοι.\nΟλο το σκηνικο στημενο , αυτη η πορνοσταρ μονο λεφτα βγαζει απ αυτο προμοπαροντας νεες ταινιες της σε δημοφιλη πορνοσαιτ και ο λαος κοιμαται


on 03 Αυγούστου 2017 . Posted in Διαδόσεις\nΠαράπονα για το τρενάκι…\nΤο Σπήλαιο στο Πέραμα είναι υπέροχο, αλλά το παραδοσιακό τρενάκι που διαφημίζεται ως το ιδανικό μεταφορικό μέσο από και προς αυτό, δεν έχει κανένα πρόγραμμα στα δρομολόγιά του, γεγονός που προκαλεί αρνητική εντύπωση, ειδικά στους ξένους τουρίστες! Δεν τα λέει η στήλη αυτά, αλλά μια Αμερικανίδα επισκέπτρια της περιοχής που μαζί με τον ομογενή σύζυγό της, με καταγωγή από Γιάννενα και τα δύο παιδιά της επισκέφθηκαν πρόσφατα το Σπήλαιο. Μετά τα όσα… έπαθαν, έστειλε email διαμαρτυρίας στο Γραφείο Τουρισμού του Δήμου Ιωαννιτών, το οποίο κοινοποίησε και στον «Π.Λ.».\nΤο τρενάκι ανέβασε στην είσοδο του Σπηλαίου περίπου 30 τουρίστες, αρκετοί ηλικιωμένοι, με τη ζέστη να φτάνει τους 37 βαθμούς. Ως εδώ καλά. Αφού η οικογένεια των Αμερικανών επέστρεψε μετά την περιήγηση στην είσοδο του Σπηλαίου, επειδή τα παιδιά τους (ηλικίας 4 και 7 ετών) ήταν κουρασμένα, κάλεσαν τους υπεύθυνους και τους ζήτησαν να έρθει το τρένο για να τους μεταφέρει στο πάρκιγκ κοντά στη λίμνη όπου είχαν το Ι.Χ.. Εισέπραξαν ένα… ωραιότατο όχι, με το αιτιολογικό ότι ήταν μόνο 10 λεπτά περπάτημα! Καθώς κατέβαιναν όμως συνάντησαν τον οδηγό του τρένου να κάθεται... άπρακτος και όλοι καταλαβαίνουμε πώς ένιωσαν. Η εν λόγω κυρία λοιπόν καλεί το Γραφείο Τουρισμού να μη διαφημίζει μια υπηρεσία που δεν δουλεύει σωστά. Έχει άδικο;\nΠ.Σ.Ε. και ανάπτυξη...\nΑναλυτικό απολογισμό των δράσεων της Πανηπειρωτικής Συνομοσπονδίας Ελλάδος έκανε ο Πρόεδρός της Γιώργος Δόσης στο συνέδριο του Παγκόσμιου Συμβουλίου Ηπειρωτών Εξωτερικών που έγινε στην Πρέβεζα. Θέμα της ομιλίας του: «Η συμβολή της Π.Σ.Ε. στην ανάπτυξη της Ηπείρου». Μέχρι εδώ καλά. Ωστόσο, ορισμένες παρεμβάσεις της -και δεν αναφερόμαστε στη σημερινή διοίκηση- μάλλον εμπόδια έβαζαν στην ανάπτυξη (με τη λογική της απόλυτης άρνησης), παρά την ενίσχυαν. Το βασικό όμως χαρακτηριστικό ήταν οι «υποδείξεις» που γίνονταν για αναπτυξιακές πρωτοβουλίες που στο σύνολό τους σχεδόν περιορίζονταν σε θεωρητικό επίπεδο, χωρίς παράλληλα να κινητοποιούνται οι δυνάμεις των Απόδημων Ηπειρωτών για να αναλάβουν επιχειρηματική δράση στην Ήπειρο.\n= Ποιοι σχεδιάζουν τις γραμμές της αστικής μας συγκοινωνίας; Έχει λόγο ο Δήμαρχος; Για παράδειγμα, οι κάτοικοι από τα Καρδαμίτσια ή την Αγία Τριάδα και τις γειτονικές περιοχές έχουν τρόπο να μετακινηθούν γρήγορα και οικονομικά από και προς Εφορεία, Μηχανολογικό, Πειραματικό Γυμνάσιο, Πολυκλαδικό, Σχολές ΟΑΕΔ και στις γύρω πυκνοκατοικημένες περιοχές; Χρόνια τώρα ζητάνε το λεωφορείο που περνάει από Μεγ. Αλεξάνδρου - Σπύρου Λάμπρου κ.λπ. να εξυπηρετεί τους κατοίκους προς υπηρεσίες που τις χρειάζονται στην καθημερινότητά τους ώστε να μην αναγκάζονται να χρησιμοποιούν το ΙΧ! Πώς αλλιώς μπορεί να περιοριστεί η μεγάλη κυκλοφορία οχημάτων εντός της πόλης; Ξέρει το ΚΤΕΛ ή ο Δήμαρχος άλλο πρόσφορο τρόπο; Αν ξέρουν, ας το υποδείξουν και σ’ εμάς… Για να διαφημίσεις «μια πόλη χωρίς ΙΧ» πρέπει να έχεις έτοιμες τις εναλλακτικές…\nO διακεκριμένος νομικός…\n= Ο κ. Τζανακόπουλος αναφερόμενος στην υπόθεση της ΕΛΣΤΑΤ ενημέρωσε το πόπολο με την εξής φράση: «Στις περιπτώσεις της αναίρεσης δεν κρίνονται πραγματικά ζητήματα αλλά το αν και κατά πόσο έχει ερμηνευτεί ορθά ο νόμος»! Άφησε να εννοηθεί ότι για την κυβέρνηση είναι πολιτικά αδιάφορη η απόφαση της δικαιοσύνης. Έτσι δικαιολόγησε και τα χρήματα που δώσαμε στον τ. Πρόεδρο για τα δικαστικά του έξοδα. Είχαν ήδη αποφασίσει να μην ανακινήσουν την υπόθεση Γεωργίου καθώς ούτως ή άλλως δεν γυρίζουμε πίσω στο 2009. Το κακό έγινε. Και τώρα που το δικαστήριο επέβαλε κάποια ποινή στον κ. Γεωργίου αυτό τι σημαίνει; Έκανε ή δεν έκανε την εγκληματική ενέργεια να φουσκώσει το χρέος και να μας οδηγήσει στις αγκάλες του ΔΝΤ του οποίου ήταν μέλος;\nΠοτέ δεν φταίνε…\nΓιατί άραγε δύο συσκέψεις για το Αεροδρόμιο Ιωαννίνων; Μία προχθές μόνο με τους βουλευτές του ΣΥΡΙΖΑ και μία τέλος Αυγούστου με τη συμμετοχή όλων των φορέων; Απλή η απάντηση: Οι Κυβερνητικοί παράγοντες ενδιαφέρονται για τον πολιτικό χειρισμό της αδυναμίας τους να λύσουν έγκαιρα τα προβλήματα που εντοπίζονται και έβαλαν «μπροστά» τους βουλευτές να.... κατανείμουν ρόλους και ευθύνες, τις οποίες εντοπίζουν στους «άλλους» και όχι στους καθ’ ύλην αρμόδιους. Χωρίς αντίλογο, μπορούν να λένε ό,τι θέλουν και λογαριασμό (νομίζουν) να μη δίνουν...\nΑνάμεσα στα τόσα ωραία που είπε και λέει ο Τσίπρας κάποια φορά μας βεβαίωσε ότι ο ΣΥΡΙΖΑ θα λειτουργούσε σαν ξυπνητήρι που θα έβγαζε τους ηγέτες της Ε.Ε από το λήθαργο. Κι αντί να ξυπνήσουν εκείνοι αποκοιμήθηκαν τα στελέχη του ΣΥΡΙΖΑ και ειδικά τα μέλη του υπουργικού συμβουλίου. Τι έγινε; Ήταν σκουριασμένο το ρολόι και δεν χτύπησε; Δεν αγοράζει ένα καινούργιο μήπως και αφυπνιστούν και αρχίσουν να δουλεύουν; Θα μου πεις, μήπως χτύπησε τα νταούλια για να χορέψουν οι αγορές; Ούτε την ποσοτική χαλάρωση του έδωσαν… Αλλά ήταν τυχερός και χρωστάει χάρη στο Γιώργο Παπανδρέου. Εκείνος διέλυσε το ΠΑΣΟΚ, έδιωξε από κοντά του στελέχη και ψηφοφόρους που βρήκαν αποκούμπι στον Τσίπρα με την ελπίδα ότι θα βολευτούν πάλι…\nΤο μέλλον δεν περιμένει…\nΤσακώνονται οι πολιτικοί όταν μεταδίδονται οι συνεδριάσεις της Βουλής αλλά πίνουν καφεδάκι όλοι μαζί σαν μια καλή παρέα έξω από την αίθουσα… Κι ενώ δείχνουν να τσακώνονται για το παρελθόν, το μέλλον δεν περιμένει. Είμαστε στην εντατική με διαρκώς επιδεινούμενη κατάσταση, ημερομηνία εξόδου από την κρίση δεν μας έδωσαν και πολύ φοβάμαι πως και οι ίδιοι δεν το γνωρίζουν. Οι συνεχείς αναβολές αυτής της κυβέρνησης μας βάζουν όλο και πιο βαθειά στην κρίση, οι θεσμοί μας βγάζουν κάθε τόσο κίτρινη κάρτα ενώ η συνεχιζόμενη συζήτηση για την αναδιάρθρωση του χρέους έμεινε όνειρο θερινής νυκτός. Το μόνο σίγουρο είναι το πωλητήριο του κράτους που ανήρτησαν στο Μέγαρο Μαξίμου… Πρώτα τα ακίνητα του Δημοσίου και μετά ποιος ξέρει τι.\nΗ εκποίηση της δημόσιας περιουσίας και των πηγών του δημόσιου πλούτου είναι η πιο απλή κίνηση για μια κυβέρνηση, το πιο κερδοφόρο απόκτημα για τη βουλιμία του δανειστή και το πιο επιζήμιο για το φτωχό οφειλέτη. Θα μου πεις, το λαό ποιος τον σκέφτεται και ποιος τον υπολογίζει όταν εκπονούνται σχέδια αλλαγής ιδιοκτητών. Και τότε στις 10 Μαΐου του 2010 που ο Γιώργος Παπανδρέου ως πρωθυπουργός δήμευσε το σύνολο της δημόσιας περιουσίας με την υπογραφή του και με την ψήφο των βουλευτών του που ισχυρίστηκαν ότι δεν πρόλαβαν να διαβάσουν αυτά που ψήφιζαν. Εκείνο που δεν γνωρίζουμε είναι αν με την υπογραφή Παπανδρέου συμπεριελήφθησαν τα κοιτάσματα νότια της Κρήτης και του Ιονίου.\nΕξοικειώθηκαν με τα δις!\nΤα κατάφερε επιτέλους η κυβέρνηση. Όχι μόνο το οικονομικό επιτελείο που συμμετέχει στις διαπραγματεύσεις και ξέρει αριθμητική αλλά και ο ίδιος ο πρωθυπουργός. Ανεβάζει και κατεβάζει τα δις σαν να παίζει με… πλατανόφυλλα. Αν μπορούσε να μας πει ποια τύχη περιμένει τους νέους των 20 ή 30 ετών όταν γίνουν 50 ή 60! Με ποια έσοδα θα ζουν και τι έχουν να περιμένουν από τα ασφαλιστικά ταμεία όταν και αν καταφέρουν να βρουν εργασία; Το να ελπίζουν ότι θα συνεχίζουν να τους βοηθούν οικονομικά οι γονείς τους μάλλον αδύνατο θα είναι αφού αυτοί θα έχουν πεθάνει. Ο οδικός χάρτης που σχεδίασε ο Κατρούγκαλος δεν έχει διέξοδο και αυτό φάνηκε ήδη…


γιατι θολωνει το νερο? - Γενικά περί γλυκού νερού - Aquazone Portal\nγιατι θολωνει το νερο?\nBy ΑΝΔΡΟΜΑΧΗ, November 8, 2006 in Γενικά περί γλυκού νερού\nΘα ηθελα να με βοηθησετε,\nστηνω το ενυδρειο μου απο την αρχη και ενω εχω πλυνει τα παντα σε αυτο με ξυδι και το ενυδρειο,\nκαι εβαλα το νερακι με αντιχλωριο,με βακτιρια κλπ κλπ.\nΧρησιμοποιο φιλτρο με ανθρακα,και εβαλα και τον θερμοστατη.Το θεμα ειναι οτι το νερο την δευτερη μολις ημερα θολοσε αποτομα και δεν ξεθολωνει...\nΧρησιμοποιο ποια,αφου εμαθα,μονο προιοντα που εχουν φτιαχτει για ενυδρεια,και πλαστικα φυτα.\nΕχω συνδεσει και το οξυγονο..\nαν ειναι καινουριο το ενυδρειο πρεπει να ειναι εκρηξη βακτηριδιων η οποια ειναι ακρως φυσιολογικη. η θολουρα φευγει μονη της μετα απο λιγες μερες. τι χρωμα ομως εχει η θολουρα για να ειμαστε σιγουροι? το ενυδρειο βρισκεται σε φαση στρωσιματος?\nΘα σου προτεινα μια σειρα απο τεστ παντα υγρης μορφης (αν φυσικα δεν εχεις ) ΡΗ,ΚΗ,ΝΟ2,ΝΟ3,ΝΗ3/ΝΗ4,GH.Επισης μεσα στο φορουμ υπαρχει σχετικη ανακοινωση με θεμα το στρωσιμο του ενυδρειου .Διαβασε το προσεκτικα και οτι αποριες εχεις ρωτα μας.Το θολο νερο μπορει να οφειλεται και στο χαλικι.Θελει περιπου 5-7 μερες για να ξεθολωσει.\nΑυτο θα σε βοηθησει πολυ.Διαβασε το ειναι ευαγγελιο.\nΦιλοι μου σας ευχαριστω παρα πολυ!\nΕιναι στο στρωσιμο το ενυδρειο,το χαλικι το εχω πλυνει με ξυδι κι αυτο πριν το βαλω και το αγορασα απο καταστημα.Θα επισκεφτω και το θεμα που μου προτεινατε!\nΑ!Εκανα και μετρησεις ωστε να ξερω που βρισκομε οσο αφορα και το PH αλλα και τις υπολοιπες μετρησεις ολα ειναι φυσιολογικα και το ph στους 7,2.\nΘα συμβουλευτω και το αρθρο που μου προτεινετε και θα κανω και υπομονη να δω πως παει και θα σας ενημερωνω.\nΚαι παλι ευχαριστω παρα πολυ!\nΑ! η θολουρα ειναι ασπρη.Αν αυτο βοηθαει..\nKαλε μου zapetros,\nολα αυτα τα εχω κανει ακριβως ετσι.\nΠαρολα αυτα το νερο θολωσε..\nΕίναι φυσιολογικό αυτό που σου συνέβη. Γίνεται συχνά σε νέα ενυδρεία. Είναι ακίνδυνο και θα περάσει σε λίγες μέρες. Bacterial bloom λέγεται και οφείλεται στο ότι δεν έχει σταθεροποιηθεί ακόμα το σύστημα.\nΕκτίμησή μου είναι ότι το ρΗ σου είναι μικρό για τα δεδομένα της Αθήνας και με την προϋπόθεση ότι δεν έχεις κάνει κάτι γι' αυτό. Με τι τεστ μέτρησες? Να ξέρεις επίσης, ότι επειδή ξέπλυνες τα πάντα με ξύδι, αν δεν ξέπλυνες ΠΟΛΥ ΚΑΛΑ μετά με νερό, τα υπολείμματα του ξυδιού, σου το έχουν ρίξει. Αυτό σημαίνει ότι αργότερα θα αυξηθεί.\nΦιλε filoxene,σε ευχαριστω πολυ!\nΜενω στην περιοχη της ΡΑΦΗΝΑΣ και το νερο μας ειναι σε αυτα τα επιπεδα PH.\nΑυτη την στιγμη επειδη ειμαι στη δουλεια δεν μπορω να ειμαι ακριβης για το ονομα και την εταιρεια του τεστ,αν παντως βοηθαει εναι σε stick.Aκολουθησα τις οδηγιες του βυθιζοντας το στο ενυδρειο και μου εδωσε καποιους χρωματισμους τους οποιους συγκρινα με καποιους που εδινε η συσκευασια ωστε να ξερω τις μετρησεις.\nΕχεις να μου προτεινεις κατι ή σε ποιο επιπεδο ph θεωρεις οτι πρεπει να βρισκετε το νερο οταν μιλαμε για γλυκου νερου παντα.\nΦιλε filoxene και το δικο μου νερο απο ΡΗ ειναι τοσο οσο και της Ανδρομαχης.Ανδρομαχη τα τεστ σε stick δεν ειναι αξιοπιστα.Οσο για το νερο σου παρακολουθησε το 5 ημερες και πες μας.Και εμενα στην αρχη ειχε θολωσει.Δεν νομιζω οτι ειναι τιποτα ανυσηχητικο.\nΠαιδιά, από όσο ξέρω από μετρήσεις και αναφορές πολλών χομπιστών εδώ αλλά και σε άλλα φόρα, το δίκτυο της Αθήνας δεν βγάζει 7,2 πουθενά.\nΘα σας πρότεινα να το τσεκάρετε πολύ προσεκτικά (εάν σας ενδιαφέρει η ακρίβεια) και να το ξαναδείτε. Εγώ έχω το πλεονέκτημα να είναι ο αδελφός μου χημικός στο ΓΧΚ και όταν θέλησα να πάρω ακριβή μέτρηση (περισσότερο για να τσεκάρω τα τεστ μου) έδωσε 7,7 το νερό της βρύσης στο Βύρωνα (καλοκαίρι 2005).\nΤώρα, σχετικά με την ερώτηση πιο ρΗ είναι το κατάλληλο, αυτό εξαρτάται από τα ψάρια που θα βάλεις μέσα. Κάθε είδος έχει τις δικές του ανάγκες σε τιμές νερού. Γι αυτό και πολλές φορές λέμε ότι ένα ψάρι δεν είναι σωστό να είναι μαζί με κάποιο άλλο... (υπάρχουν και πολλοί άλλοι παράγοντες βέβαια).\nΠρώτα αποφασίζεις τι θα βάλεις μέσα, μετά φτιάχνεις τις συνθήκες και ΜΕΤΑ τα βάζεις.\nEdited November 8, 2006 by filoxenos\nΕχετε δικιο,το νερο ξεθολωσε!!\nΕιναι πολυ πολυ καλυτερο σημερα,Θα προμηθευτω και τεστ υγρης μορφης να κανω τις επομενες μετρησεις.\nΕπεισης λεω να στειλω στο Δημοκριτο για ελεγχο νερο απο τη βρυση μου.Να δουμε κι απο κει τι θα μου πουνε.\nΟντως τα υγρα τεστ ειναι πιο αξιοπιστα, ενας τροπος ομως για καλυτερο αποτελεσμα με στικ ειναι να προσθετεις μια σταγονα σε καθε "κουτακι" με τη βοηθεια μιας καθαρης συριγγας.\nΦιλε Ντινο και εδω που μενω το ΡΗ του νερου της βρυσης ειναι 7,2-7,4.\nΣε ποια περιοχή αναφέρεσαι?\nΠαιδιά, από όσο ξέρω από μετρήσεις και αναφορές πολλών χομπιστών εδώ αλλά και σε άλλα φόρα, το δίκτυο της Αθήνας δεν βγάζει 7,2 πουθενά...\nEdited November 9, 2006 by filoxenos\nΘα στειλω στο Δημοκριτο και θα σας πω..\nΤο δικτυο μας συνδεεται με αυτο της Αθηνας...\nΤότε ξαναμέτρα το να σιγουρευτείς...\nΧμμ, δίκιο έχετε όλοι φίλοι μου, μια ερώτηση μόνο που θα λύσει τη διαφορά: το νερό το μετράμε από τη βρύση κατευθείαν? Ή νερό του ενυδρείου? Το νερό της βρύσης περιέχεις χλώριο, με άλλα λόγια και HCl (υδροχλωρικό οξύ) και ανάλογα τα "κέφια" της ΕΥΔΑΠ σχετικά με την περιεκτικότητα διαβάζουμε διαφορετικές τιμές...\nΤίποτα δεν είναι απόλυτο φίλε filoxenos, ειδικά όταν πρόκεται για τέτοια θέματα που επηρεάζονται από πάρα πολλούς εξωγενείς παράγοντες.


Για προκατάληψη κατηγορούν τον Μπρετόν οι δημιουργοί του Sputnik V | Η ΚΑΘΗΜΕΡΙΝΗ\nΓια προκατάληψη κατηγορούν τον Ευρωπαίο επίτροπο και επικεφαλής της Ομάδας Δράσης της ΕΕ για την παραγωγή εμβολίων, Τιερί Μπρετόν, οι παραγωγοί του ρωσικού εμβολίου για τον κορωνοϊό, επειδή δήλωσε ότι «η Ε.Ε. δεν έχει ανάγκη το Sputnik – V» και εκτίμησε ότι «η Μόσχα θα χρειαστεί ευρωπαϊκή βοήθεια».\nΑναλυτικότερα, μιλώντας στο γαλλικό τηλεοπτικό δίκτυο TF1, χθες, ο Μπρετόν, διαβεβαίωσε ότι «οι Ευρωπαίοι δεν θα έχουν σε καμία περίπτωση ανάγκη το Sputnik V, με δεδομένο ότι άλλα εμβόλια έχουν λάβει έγκριση».\n«Το Sputnik V είναι ένα συμπληρωματικό εμβόλιο, υπάρχουν 350 εκατομμύρια δόσεις«, σχολίασε ο Μπρετόν και πρόσθεσε ότι «οι Ρώσοι δυσκολεύονται πολύ να το παράξουν και αναμφίβολα θα χρειαστεί να τους βοηθήσουμε».\n«Αν χρειαστεί να τους προσφέρουμε ένα ή δύο εργοστάσια για την παραγωγή του, γιατί όχι, όμως προς το παρόν προτεραιότητα στους Ευρωπαίους (…) αυτό θα το δούμε το δεύτερο εξάμηνοτου έτους», υπογράμμισε ο Ευρωπαίος επίτροπος.\nΟι παραγωγοί του Sputnik V επέκριναν, με ανάρτησή τους στο Twitter, «τα νέα, προκατειλημμένα σχόλια» εναντίον ενός «σίγουρου και αποτελεσματικού εμβολίου, το οποίο έχει υποβληθεί προς έγκριση στον Ευρωπαϊκό Οργανισμό Φαρμάκων (ΕΜΑ)».\nΚΟΡΩΝΟΙΟΣ ΕΜΒΟΛΙΟ COVID-19 ΕΜΒΟΛΙΟ ΡΩΣΙΚΟ ΕΜΒΟΛΙΟ SPUTNIK-V ΕΥΡΩΠΑΙΚΗ ΕΝΩΣΗ


Αποστολή της zougla.gr στη Μόσχα. Βίντεο από τις πρόβες του 2ου ημιτελικού\nΠρώτη καταχώρηση: Πέμπτη, 14 Μαΐου 2009, 11:12\nΑποστολή : Διονύσης Αντωνέλλος\n«Χορούς από την κάθε χώρα θα παρουσιάσουν διάσημα ρωσικά μπαλέτα στην τελετή που θα πραγματοποιηθεί στο δεύτερο ημιτελικό. Όσο για τη μελωδία, που οι Ρώσοι αποφάσισαν να εκπροσωπήσει την Ελλάδα, δε θέλει και πολύ σκέψη.\nΗ αλήθεια είναι ότι εμείς δεν το περιμέναμε, με αποτέλεσμα να ξαφνιαστούμε μόλις το ακούσαμε. Εσείς ευχόμαστε να ξαφνιαστείτε επίσης ευχάριστα, μόλις διαβάσετε ότι ρωσικά μπαλέτα θα χορέψουν τον πασίγνωστο Ζορμπά.\nΣτις πρόβες τώρα. Εκτός από την Ελλάδα, που εντυπωσίασε για άλλη μια φορά, και άλλες χώρες τα πήγαν καλά, συνεχίζοντας στη δυναμική εκείνη που έχουν αποκτήσει τα κομμάτια τους. Μερικές από τις χώρες που έλαμψαν στις πρόβες ήταν οι: Αζερμπαϊτζάν, Ιρλανδία, Νορβηγία, Δανία, Ουγγαρία, Κύπρος, Ουκρανία, Εσθονία, Πολωνία.\nΟι Ολλανδοί και το κομμάτι τους είναι πολύ αγαπητοί στον κόσμο της Eurovision.»\nΤελευταία ενημέρωση: Πέμπτη, 14 Μαΐου 2009, 11:12\n«Cocoon» του Duane Michals, φέρνοντας μουσική στη φωτογραφία


δάσκαλε, τ΄ είναι τούτο;: ΣΥΓΚΡΙΣΗ-ΣΥΓΚΡΙΤΙΚΟΣ ΒΑΘΜΟΣ\n1) Στη διαδικασία της σύγκρισης συμμετέχουν τρία μεγέθη: ο α΄ όρος σύγκρισης, το συγκριτικό και ο β΄ όρος σύγκρισης.\nΠ.χ. στην πρόταση «Οι φυσικοί χυμοί είναι πιο υγιεινοί από τα αναψυκτικά» → α΄ όρος σύγκρισης: οι φυσικοί χυμοί / συγκριτικό: το επίθετο πιο υγιεινοί / β΄ όρος σύγκρισης: από τα αναψυκτικά.\n2) Το συγκριτικό μπορεί να είναι, όπως είδαμε, επίθετο, επίρρημα ή μετοχή και σχηματίζεται ή μονολεκτικά ή περιφραστικά ή και τα δύο. Τα περισσότερα βέβαια συγκριτικά επίθετα ή επιρρήματα έχουν και μονολεκτικό και περιφραστικό τύπο. Υπάρχουν όμως κάποια επίθετα ή επιρρήματα που έχουν μόνο περιφραστικό, π.χ. το επίθετο μοντέρνος, σύγχρονος (πιο μοντέρνος / πιο σύγχρονος) ή τα τοπικά παραθετικά επιρρημάτων κάτω, έξω, πίσω κ.λπ. (πιο κάτω / πιο έξω / πιο πίσω). Επίσης, μόνο περιφραστικό τύπο έχουν και όσες μετοχές σχηματίζουν παραθετικά (πιο ερωτευμένος / πιο κουρασμένος κ.λπ.).\n3) Ο α΄ όρος σύγκρισης είναι το αντικείμενο το οποίο προσδιορίζεται ποσοτικά και μπορεί να είναι ουσιαστικό, αντωνυμία, επίθετο, ρήμα, πρόταση κ.λπ. (Η Κατερίνα είναι νεότερη από τη Μαρία / Εγώ είμαι μεγαλύτερος από εκείνον / κ.λπ.).\n4) Ο β΄ όρος σύγκρισης είναι το αντικείμενο το οποίο αποτελεί τη βάση για τη σύγκριση. Ο β΄ όρος σύγκρισης εκφέρεται:\nα) Με την πρόθεση από + αιτιατική (συνήθως όταν ο β΄ όρος σύγκρισης είναι ονοματική φράση), π.χ. «Η Κατερίνα είναι νεότερη από τη Μαρία».\nβ) Με την πρόθεση παρά + ομοιότροπα με τον α΄ όρο σύγκρισης (συνήθως όταν είναι κάποια φράση ή πρόταση), π.χ. «Δρω περισσότερο με το συναίσθημα παρά με τη λογική / Είναι προτιμότερο να σιωπάς παρά να λες ανοησίες». Η χρήση της πρόθεσης παρά είναι υποχρεωτική στην περίπτωση που συγκρίνονται δύο ονοματικές φράσεις που είναι έμμεσα αντικείμενα (Η μητέρα τους δίνει περισσότερα λεφτά του Νίκου παρά της Ειρήνης).\nγ) Με γενική, χωρίς κάποια πρόθεση (συνήθως στην περίπτωση που ο β΄ όρος σύγκρισης είναι ο αδύνατος τύπος της προσωπικής αντωνυμίας, αλλά και σε κάποιες περιπτώσεις λόγιας εκφοράς του β΄ όρου σύγκρισης), π.χ. «Η Αγγελική είναι μικρότερή μου / Η μέτρηση των ρύπων στην ατμόσφαιρα έδειξε συγκέντρωση μεγαλύτερη τής προηγούμενης».\nδ) Με τα προθετικά σύνολα σε σχέση με / σε σύγκριση με, π.χ. «Οι βαθμοί μου φέτος είναι καλύτεροι σε σχέση με πέρυσι».\nε) Βραχυλογικά, δηλαδή παραμένει μόνο ο προσδιορισμός του, όταν είναι ίδιος με τον α΄ όρο σύγκρισης (Το ποσοστό ανεργίας στην Ελλάδα είναι μεγαλύτερο από το μέσο ευρωπαϊκό).\nΠροσοχή: όλα τα παραπάνω ισχύουν για τη σύγκριση υπεροχής (ο α΄ όρος σύγκρισης υπερέχει ποσοτικά τού β΄ όρου).\nΣτην περίπτωση της σύγκριση υστέρησης (ο α΄ όρος σύγκρισης υστερεί ποσοτικά τού β΄ όρου) η σύγκριση γίνεται είτε απευθείας με παραθετικά επιθέτων που δηλώνουν υστέρηση (Είμαι χειρότερος μαθητής από τον Κώστα) είτε με το παραθετικό του επιρρήματος λιγότερο, το οποίο μπαίνει πριν από το επίθετο, και προσδιορίζει – αποδίδει στο επίθετο την έννοια της υστέρησης (Είμαι λιγότερο καλός μαθητής από τον Κώστα) ή με την άρνηση τής δήλωσης ισότητας (Δεν είμαι τόσο καλός μαθητής όσο ο Κώστας).\nΣτην περίπτωση της σύγκριση ισότητας (οι δύο όροι σύγκρισης είναι ίσοι) η σύγκριση γίνεται με το επίρρημα εξίσου ή το ονοματικό σύνολο το ίδιο, που χρησιμοποιείται ως επίρρημα, και ο β΄ όρος σύγκρισης εκφέρεται με την πρόθεση με ή με το σύνδεσμο όπως (Ο Γιάννης είναι εξίσου καλός αθλητής με τον Κώστα / Ο Γιάννης είναι το ίδιο καλός αθλητής όπως ο Κώστας)\nΑναρτήθηκε από Βασίλης Πρασσάς στις 1:01 μ.μ.\nΕτικέτες ΣΥΓΚΡΙΣΗ-ΣΥΓΚΡΙΤΙΚΟΣ ΒΑΘΜΟΣ\nΑνώνυμος 10 Φεβρουαρίου, 2014\nαχ...ευχαριστω με βοηθήσατε πολύ...και αυριο γραφωωω!!!!\nΑνώνυμος 09 Ιουνίου, 2015\nκαι εγω... αυριο εξετάσεις